02 Aprel 2020, 18:55\nŞahmat üzrə hazırkı dünya çempionu Maqnus Karlsen superturnir təşkil edəcək.\nTİA.AZ “Chess24” nəşrinə istinadən xəbər verir ki, mükafat fondu 250 000 ABŞ dolları olan onlayn yarış aprelin 18-də start götürəcək.\nTurnirdə dünya reytinqinin ən yaxşı 8 qrossmeysteri iştirak edəcək. 7 raunddan ibarət dövrəli sistem formatında təşkil olunacaq və 2 həftə davam edəcək turnirdə norveçli şahmatçı ilə yanaşı, Fabiano Karuana (ABŞ), Din Liren (Çin), Yan Nepomnyaşi (Rusiya), Maksim Vaşye-Laqrav (Fransa), Aleksandr Qrişuk (Rusiya), Levon Aronyan (Ermənistan) və Uesli So (ABŞ) qüvvəsini sınayacaq.\nHər görüş 4 partiyadan ibarət olacaq. Qalib gələn şahmatçı 3 xal qazanacaq, məğlub olan isə xalsız qalacaq. 2:2 hesablı heç-heçə zamanı əlavə görüş keçiriləcək və “armaqeddon”da qələbə qazanan qrossmeysterin aktivinə 2 xal yazılacaq. Uduzan isə 1 xalla kifayətlənəcək.\nQeyd edək ki, Beynəlxalq Şahmat Federasiyasının (FIDE) aprel ayı üçün açıqladığı reytinqdə Azərbaycan şahmatçılarından Teymur Rəcəbov 9-cu, Şəhriyar Məmmədyarov isə 11-ci pillədə qərarlaşıb. Bu səbəbdən onlar Maqnus Karlsenin təşkilatçısı olduğu turnirdə iştirak etməyəcəklər.\n03 İyun 2020, 11:49\n01 İyun 2020, 16:48\n28, May - 18:181829\n01, İyun - 19:581330\n29, May - 19:531216\n29, May - 19:341201\n28, May - 18:131160\n16, May - 18:294846\n16, May - 18:253749\n23, May - 17:502815\n04, May - 16:562793\n24, May - 17:132704


Jurnalist Səxavət Məmməd: Qarabağ qazisi: "Ermənilər dayım oğlunu diri-diri yandırandan sonra..." - 12 iyun 1993-cü il Mərzili döyüşü\nQarabağ qazisi: "Ermənilər dayım oğlunu diri-diri yandırandan sonra..." - 12 iyun 1993-cü il Mərzili döyüşü\n12 iyun 1993-cü il Ağdam rayon Mərzili kəndində ermənilərlə baş vermiş döyüş toqquşması və bu döyüş toqquşması nəticəsində öldürülən erməni milli qəhrəman Monte Melkonyan barədə araşdırmaya davam edirik.\nAraşdırma zamanı məlum oldu ki, Monte Melkonyanı öldürən Rizvan Məmmədvəliyevin komandiri olduğu "Xəqani" adlı BMP-1 olub. "Xəqani" adlı BMP-1-in atıcısı olan Fərrux Əsədov "Qarabağ qazisi: "BMP-nin içində sağ qalan ermənini güllələdik..."" başlıqlı reportajda bildirdi ki, "Gördüm çayın o tərəfindən tank gəlir, üstündə də 13-15 nəfər adam var. BMP-nin üstündə oturub, ayağımla lüləni tanka tərəf fırladıram. Elə bilirəm ki, tank bizimkidir. Ancaq hər ehtimala qarşı tankı nişan almışam. Tank oradan körpünü keçib bizim üstümüzə gəlməlidir, biz yolun kənarında dayanmışdıq. Mexanikimiz Əkə "UAZ"ın yanında o qədər qorxmuşdu ki, tankı görəndə "BMP"yə minmək əvəzinə onun yanına uzandı. Xəyal da komandirin yerində oturmuşdu. Tank körpünü keçəndə gördüm çayın yanı ilə yolla bizim briqadanın tırtıllı qoşqu maşını gəlir. Qoşqu maşınının yanından "UAZ" keçdi, o "UAZ"da briqadanın idi. Elə bu məqam tank qoşqu maşınını vurdu. Maşın alışıb yandı. Sonradan eşitdim ki, qoşqu maşınının içərisində 3 nəfər yanmışdı, yananlardan biri qız olub.\nTank körpüyə çatdı, üstündəkilər yerə tökülüşüb "UAZ"ı atəşə tutdu. Dəqiq bildim ki, "UAZ"dakılar bizim zabitlərdir. Orada 3 zabitimiz şəhid oldu...\nTank bizim qoşqu maşınını vurduğuna görə tam əmin oldum ki, ermənilərindir. "BMP-1"in mərmisi tanka o dərəcə təsir etmir. Ancaq tankın zəif yerləri var. Tankın əsas zəif yerlərindən biri qülləsidir. Qüllənin arasını nişan alıb, atəş açdım. Toz-duman qopdu, ikinci mərmini də atdım. Ermənilər hamısı tankın qabağında dayanmışdı. Onların ortasından tankı yenə vurdum, bu dəfə saçmalı mərmi ilə atəş açdım. Keçdim pulemyota. Tanka tərəf azı 200 güllə atdım, ürəyim soyumadı, "BMP-1"dən bir mərmi yenə atdım. Bu qədər güllədən sonra o ərazidə heç bir canlı sağ qala bilməzdi".\nFərruxla söhbət zamanı o bildirdi ki, bizimkilər sağ olarkən atəş açdım. İnsanlar səhv anlamasın, "özümüzünkülər özümüzünküləri öldürüb" dedirtməmək üçün yazının bu hissəsini redaktə etmişdim. Ancaq bir neçə gün öncə həmin döyüşdə iştirak etmiş, ermənilər tərəfindən əsir götürülmüş şəxslərdən iki nəfərin yaşadığını öyrənəndən sonra onlardan biri ilə - Ələkbər Abdullayevlə reportaj etməyə qərar verdim.\nÖlkə.Az həmin reportajı sizə təqdim edir:\nƏslən Ağdam rayonunun Mərzili kəndindən olan Ələkbər Abdullayev Rəhbər oğlu 1968-ci il avqust ayının 5-də Xocavənd rayonunda anadan olub. Sonradan doğma kəndlərinə köçən Abdullayevlər ailəsinin övladı Ələkbər Mərzili kəndində yerləşən Xudu Məmmədov adına orta məktəbdə təhsil alıb və həmin məktəbi də bitirib. Sovet dönəmində əsgərliyə gedən Ələkbər Abdullayev hərbi xidmətdən sonra 1 il Ağdamdakı Şampan zavodunda işləyib.\nArtıq Qarabağda müharibə başlamışdı. O zaman kənd camaatı kəndi qorumaq üçün könüllü müdafiə sistemi qurmuşdular. Ermənilərin qəfil basqınının qarşısını almaq üçün tüfənglə silahlanan kəndin ürəkli kişiləri kəndlərin giriş-çıxışında, düşmənin gələ biləcəyi yerdə postlar qururdular. Belə postların birində Ələkbər Abdullayevin dayısı oğlu Babayev Ramiz də durub. 1992-ci ildə kəndə keşik çəkən iki nəfəri ermənilər qəfil basqın edərək ələ keçirib və həmin yerdə də kürək-kürəyə bağlayaraq diri-diri yandırıb. Dayısı oğlu Babayev Ramizin diri-diri yandırılmasından sonra Ələkbər Abdullayev qisas almaq üçün döyüşlərə qoşulur.\n1992-ci ildən döyüşlərə qoşulan Ələkbər Abdullayev 1995-ci ilə kimi hərbi xidmətdə olur. Bu illər ərzində dəfələrlə yaralanır. 12 iyun 1993-cü il döyüşündə qolundan güllə ilə vurulan Ələkbər Abdullayev həmin gülləni hələ də qolunda daşıyır.\n- 12 iyun 1993-cü ildə biz Ağdamın Şelli kəndində döyüşdə idik. 708 saylı hərbi hissənin artilleriya komandiri Yolçuyev Yolçu mənə ratsiya ilə zəng edib bildirdi ki, öz kəndinizə gedin (Mərzili kəndinə), gedərkən yanınızdakını da götürün (PTUR, tank əleyhinə raket sistemi). PTUR-un 12 mərmisi olur, kompyuterlə idarə olunurdu. 2 ədədini düşmənə atmışdıq, 10 ədədi isə qalırdı. Yolçuyev Yolçu bildirdi ki, Qiyaməddinli və Yusifcanlı kəndinə ermənilər girib, siz gedirsiniz öz kəndinizə, haradan getmək lazım olduğunu da qəşəng bilirsən. Bizim orada bir batalyonumuz, 2 tank, 1 ədəd də BMP-1-imiz var. Orada ermənilər geriyə qayıdan zaman onları ovlayırsınız.\n- Yolçuyev sizə belə bir əmr verdi?\n- Bəli. Biz elə bildik ki, orada hər şey hazırdır.\n- Siz nə etdiniz?\n- Biz də Şellidən artilleriya komandirinin müavini baş leytenant Vüqar, soyadını unutmuşam, həmin döyüşdə şəhid oldu, Vüqardan başqa PTUR-un komandiri Xilqət, mexaniki, artilleriyanın kəşfiyyat komandiri Nail Kazımovla birlikdə yola çıxdıq. Mən UAZ-ı sürürdüm, mənim maşınımda 4 nəfər oturmuşdu. Şellidən Mərzili kəndinə 5 nəfərlə birlikdə getdik.\nŞellidən gəldik Novruzluya. Novruzluda camaatın, mal-qaranın əlindən keçə bilmirdik. Evindən qaçan kim, mal-qarasını aparan kim. Maşını saxladım, qışqır-bağır saldım, yenə yol vermədilər. Axırda məcbur olub avtomatı havaya qaldırıb bir neçə güllə atdım. Ondan sonra camaat çəkildi və biz yolumuza davam etdik. Yolda kəndçilərimiz də var idi, onlar qışqıra-qışqıra dedi ki, getməyin, ermənilər kəndə girib, öləcəksiniz, əsir düşəcəksiniz.\nNovruzlu tərəfdən girdik Mərziliyə. Gördük sakitçilikdir, heç nə yoxdur. Kəndə doğru getdikdə avtomat səsi gəldi, güllə maşına dəydi, ancaq yolumuza davam etdik. Açığı, güllənin haradan gəldiyini bilmirdik. Yolla gedirik, körpüyə az qalmışdı. Xudu Məmmədov adına məktəb və 8 illik məktəbin yanında idik.\n- Siz orada bizim BMP-1-i gördünüz? Həmin BMP-1 məktəbin həyətində olub.\n- Yox, açığı fikir vermədik, həm də məktəbin ətrafı çəkillik idi deyə görə bilməzdik. Biz kəndi gəzirdik ki, görək bizim piyada qüvvəmiz və tanklarımız haradadır. Yolçuyev bizə demişdi ki, Mərzili kəndində bir batalyonumuz, 2 tankımız və 1 ədəd də BMP-1-imiz var. Onları tapıb, özümüzə mövqe seçib, geriyə qayıdan düşməni məhv edə bilərdik.\nMəktəbi keçəndən bir qədər sonra xəstəxana var idi, gördük onun yanından tank gəlir. Tankın lüləsi xəstəxanaya tərəf çevrilmişdi, özü isə bizə doğru gəlirdi. Tankın üstündə də 10-dan çox adam var idi. Onlar da qara millət, biz də qara millət. Onlar da eyni forma geyinib, biz də. Ermənilər məncə maşının nömrəsindən bilmişdi ki, bu Azərbaycan ordusuna aiddir. Sürdüyüm maşının nömrəsi 80 AO 13 idi. UAZ-da isə həmişə zabitlər olurdu. Ona görə onlar bizi əsir götürmək istəyib.\nBu tankı görəndə elə bildik ki, bizə deyilən 2 tankdan biridir. Tank bizə yaxınlaşanda artilleriya komandirinin müavini baş leytenant Vüqar mənə dedi ki, maşını saxla. Maşını saxladım, Vüqar maşından düşdü, 10 metr irəli getdi, tapançanı çıxardı, mənə qışqırdı ki, maşını döndər, sür geri. Gördüm tank sürətlə gəlir üstümüzə, mən də maşını çəkdim sağa ki, tanka yol verim. Hələ də elə bilirik ki, bizim tankdır. Mən maşını sağa çəkən kimi tankın lüləsi çevrildi biz tərəfə, dərhal da üzərinə PTUR quraşdırılmış qoşqunu vurdu. Qoşqu mexaniklə birlikdə partladı. PTUR-dakı ehtiyat 10 ədəd raket də partladı və partlayışdan qulağımız batdı. Sanki yer-göy silkələnirdi. Bu zaman tank lüləsini çevirdi UAZ-ın üstünə. Aramız 20 metr olmazdı.\n"Yaşadığım üçün göydə Allaha, yerdə o BMP-1-ə borcluyam"\n- Əvvəlcə tankın üzərindəki iri çaplı pulemyotla UAZ-ın ətrafına güllə yağdırdılar. Sonra isə rusca dedilər ki, "it balaları, düşün aşağı, yoxsa hamınızı güllələyəcəyik!". Xilqət dedi ki, bunlar ermənidir. O dəqiqə avtomatı götürdüm, doldurdum. Xilqət dedi, nə edirsən? Dedim, Xilqət, girov düşməmişəm, ancaq eşitmişəm girova nələr edirlər. Döyüşək ölək. Onlar bilir ki, UAZ-dakılar hamısı zabitdir, başımıza min oyun açacaqlar. Xilqət, bilmək olmaz, bəlkə Allahdan ipimiz üzülməyib. Qapını açdıq, yerə düşdük. Düşən kimi bizə dedilər, "əllərinizi boynunuzun arxasına qoyun". Əllərimizi boynumuzun arxasına qoyandan sonra onlar tankın üstündən düşdülər. Düşüb bizi mühasirəyə aldılar. Bir neçəsi gedib UAZ-a baxdılar, gördülər heç nə yoxdur, təpiklə UAZ-ın qapısını vurdular, gəldilər üstümüzə. Üstümüzü yoxladılar. Üstümüzü yoxlayan zaman bir erməni avtomatın qundağı ilə burnuma vurdu, burnum qırıldı, qan götürdü məni. Bunun ardınca isə sinəmə avtomatın qundağı ilə vurdular, çökdüm aşağı. Özümü bir təhər düzəldib ayağa qalxdım. Bu zaman güllə səsi gəldi. O dəqiqə bildim ki, BMP-1-dən atəş açıldı. Ermənilər dərhal uzandı. Mərmi tanka dəydi. Erməninin biri yerə uzananda avtomatı əlindən çıxdı, ayağımın yanına düşdü. Avtomatı götürüb bir dəfə uzanıqlı olan ermənilərin üstünə atdım. Kimə dəydi, neçəsinə dəydi bilmədim, elə bu an BMP-1-dən daha bir mərmi atıldı. Birinci mərmi zirehdeşən idi, ikinci isə qəlpələrnən oldu. Bu zaman biz də yaralandıq. Həmin an tankın üstündə bir erməni var idi, o mənə güllə atdı, güllə qoluma dəydi, avtomat əlimdən düşdü. Həmin güllə hələ də qolumda qalır. Leytenant Nail Kazımova da qəlpə dəymişdi, üz-gözü qan idi. Nail üzünü silib qaçdı, mən də Nailin ardından qaçdım. Xilqət isə üzü çaylağa tərəf qaçırdı. Xilqəti arxadan vurdular, yıxıldı, sonra isə 20-30 güllə vurdular Xilqətə yıxıldığı yerdə. BMP isə dayanmırdı, 2 mərmidən sonra pulemyotdan güllə yağdırdı oraya. Naillə mən qaçıb bir həyətə girdik.\nSonradan oraya gedən uşaqlar bildirdi ki, elə bil həmin yerdə 7-8 dananı eyni vaxtda kəsib qanını axıdıblar. Qandan yer palçıq imiş. Təsəvvür edin, orada nə olub.\nArtilleriya komandirinin müavini baş leytenant Vüqar bizə görə həmin yerə qayıdanda tankın üstündəki erməni pulemyotla onu orada güllədən keçirmişdi. Xilqət, Vüqar, PTUR-un mexaniki Mahmud orada şəhid oldular.\nVüqarın atası elə bilirdi ki, oğlunu ermənilər yox, bizimkilər öldürüb. Vüqarın 40 mərasiminə getmişdik, orada atasına hadisəni danışandan sonra atası dedi ki, "ay camaat, mənim oğlum torpaq uğrunda şəhid olub, bizimkilər vurmayıb".\nAra sakitləşəndən sonra Mərzili kəndindən Novruzlu kəndinə qədər piyada getdim. Yolda susuzluqdan canım çıxırdı. Tək istədiyim, lap belə içi qurbağalı gölməçə olsun, oradan su içmək idi. Novruzlu kəndində məktəbin yanına çatanda qan itkisindən huşumu itirdim. Bir də gözümü açdım ki, səhra hospitalındayam. Yaşadığım, həyatda olduğum üçün göydə Allaha, yerdə o BMP-1-ə borcluyam.\n12 iyun 1993-cü il döyüşü ilə bağlı növbəti yazıda BMP-1-ə sonradan köməyə gələn BMP-2-nin sürücüsü Azəddin Musayevin həmin döyüşlə bağlı xatirələrindən bəhs edəcəyik.\nGönderen sakhavat zaman: 17:13\nEtiketler: 12 iyun 1993, ağdam, bmp-1, döyüş, mərzili, monte melkonyan, qarabag, uaz\n20 Yanvar hadisələri zamanı Şuşa televiziyasında sovet əleyhinə çıxışlara göz yuman zabitlə MÜSAHİBƏ\n1990-cı il yanvarın 19-dan 20-nə keçən gecə, saat 23:30-da Sovet İttifaqının qoşun hissələri fövqəladə vəziyyət elan edilmədən Bakı ş...\nKərəm Məmmədov: "Gəmilərimizlə hərbi donanmanı taran edəcəkdik" — MÜSAHİBƏ\n20 yanvar faciəsi barədə çox yazılıb, çox danışılıb. Amma aradan keçən 26 ilə baxmayaraq bu faciə zamanı baş verən bəzi mühüm məsələlər,...\nSovet ordusundan qaçış - Döyülmə, işgəncə, təhqir... - MÜSAHİBƏ\nHərbidən qaçış. Bu ifadə fərarilik kimi bilinir. Ancaq bəzi qaçışlar var ki, onun əhəmiyyəti, mahiyyəti tamam fərqli olur. Sovet ordu...\n“Erməni cəhənnəmi”ndə 20 ay - SSRİ idman ustasının əsirlik xatirələri – FOTOLAR\n“Qəbrin üstünü açdırıb, eşələdilər, baş tərəfi qazanda, erməni qışqırdı ki, orada qızıl var, skleti çıxarın”. Söhbətin tam ortasından b...\n“Ermənilər sonradan fikirlərini dəyişiblər ki, bir “Niva”ya 11 hərbi əsir dəyişmək olmaz”. Dərsdən qaçırıq, üstündən uzun illər keçir, ...\nKeçmiş döyüşçü: "Korpus komandirinin döyüşə atıldığı yerdə əsgərin qarşısını saxlamaq mümkün deyil" — MÜSAHİBƏ + FOTOLAR\nEhtiyatda olan polkovnik Xətai Baxışov. Qarabağ müharibəsində əvvəlcə Vitya Mudrakın rəhbərlik etdiyi 778 saylı xüsusi təyinatlı hərbi h...\nMüsəlman ölkəsi Küveyt işğalçı Ermənistana niyə kö...\n"Bakının dərdi var, Bakı xəstədir" — KÖŞƏ\nYəhudilər Aşuranı öncədən də qeyd edirdilər — Aşur...\nÜrəyi yanan ata: “Oğlum araq içsin, amma Suriyada ...\nNeft asılılığından necə qurtulmaq olar? — Vüqar Ba...\nQarabağ qazisi: "Ermənilər dayım oğlunu diri-diri ...


Sizcə, kim yalan danışır? - VİDEO\n21:00 29-07-2020 24\nSon zamanlar sosial şəbəkələrdə ehtiyacı olan insanlara yardım kampaniyaları xeyli çoxalıb.\nXeyirxah Azərbaycan xalqı isə normal olaraq öz yardımlarını əsirgəmirlər, ancaq bu məsələ də müəyyən işbazlara pul yığmaq üçün fürsət olub. Əlbəttə ki, sözümüzün canı var.\nDoqquz yaşlı Samir Qubanın Çarxaçı kəndindəndir. Bir ay əvvəl ehtiyatsızlıqdan bədəninin 70 faizi yanıb. Sosial şəbəkələdə bu uşağın əməliyyatı üçün pul lazım olduğu, ailənin maddi vəziyyətinin isə çox aşağı olduğu barədə məlumatlar yayılır.\nBiz də Baku TV olaraq bu müraciət əsasında kömək etmək qərarına gəldik. İlk olaraq uşağın həkimi ilə əlaqə saxladıq. Həkim isə bizə heç gözləmədiyimiz bir məlumat verdi. Zərərçəkənin əməliyyat olunduğunu və artıq yaxın günlərdə evə buraxılacağını bildirdi.\nYardımla bağlı gecikdiyimizi düşünərək, hər ehtimala qarşı elanda göstərilən nömrə ilə əlaqə saxladıq. Uşağın babası Söhrab bəyin sözlərinə görə, Samir iki dəfə əməliyyat olunub və növbəti əməliyyat üçünsə 2000 manat məbləğində pul tələb olunur.\nArtıq suallarımız çoxalır, mövzu isə başqa bir səviyyəyə doğru gedirdi...


Koroğlu - Uşaq Bilik Portalı\nYarı mistik xalq qəhrəmanı\nKoroğlu adlı qəhrəman türk xalqlarının folklorlarının ortaq motivlərindən biridir. Bəzi türk xalqlarının əfsanə və rəvayətlərində onun anasının işıqdan hamilə qaldığı, diri-diri torpağa basdırıldığı, Koroğlunun məzarda dünyaya gəldiyi və ölmüş anasını əmərək həyatda qaldığı söylənilir.\nKoroğlu adı üç fərqli məna ifadə edə bilər; kor adamın oğlu, torpağın, məzarın, yəni gorun oğlu, qorun, yəni atəşin oğlu.\nXVI əsrin ortaları – XVII əsrin əvvəllərində Türkiyə şəhərlərində və Azərbaycan ərazisində kəndli hərəkatı başlayır. Bu üsyan tarixə Cəlalilər hərəkatı adı ilə daxil olur. Azərbaycandakı cəlali dəstələrindən birinə Koroğlu başçılıq edir. Rəvayətə görə Koroğlunun əsl adı Rövşən olur. Onun və silahdaşlarının haqqında yazılı mənbələrdə məlumat çox azdır. Tədqiqatçıların bəziləri Koroğlunun əsasən Xorasanda, digərləri Anadoluda, əksəriyyəti isə Azərbaycan ərazisində fəaliyyət göstərdiyini qeyd edirlər.\nŞifahi xalq ədəbiyyatında bu qəhrəmanla bağlı hadisələr əfsanəviləşərək öz əksini “Koroğlu” dastanında tapır. Dastanda tarixi ardıcıllıq, onun igid döyüşçü, gözəl qoşmalar müəllifi olan istedadlı şair və aşıq olması tarixi həqiqət kimi qorunub saxlanılır.\nDastanda adları çəkilən Giziroğlu Mustafa bəy, Kosa Səfər, Cəfər Paşa, Həsən Paşa kimi şəxsiyyətlərin əksəriyyəti tarixi simalardır. XIX əsrə aid mənbələrdə Koroğlunun əsas iqamətgahı kimi Çənlibel qalası göstərilir (müxtəlif ərazilərdə “Çənlibel” adlı bir çox qalalar var).\nA.Təbrizlinin “Tarixlər kitabı” əsərində cəlali dəstələrindən 20-dən çox başçının, o cümlədən Koroğlunun adı xüsusi qeyd edilir. Koroğlunun döyüşlərdə göstərdiyi mərdlik və şücaət, kasıblara himayəsi, zalımlara qənim kəsilməsi onu xalq qəhrəmanına çevirir.\nAzərbaycan Əlyazmalar İnstitutunun arxivlərində aşıq-şair Koroğlunun çoxlu şerləri qorunub saxlanır.


Mehman Səlimova 10 il həbs cəzası verilə bilər » TEHSIL-PRESS Agentliyi\nBu gün Bakı Ağır Cinayətlər Məhkəməsində 1995-1999-cu illərdə müdafiə nazirinin müavini olmuş Mehman Səlimovun cinayət işi üzrə məhkəmə prosesi keçirilib.\nTehsil-press.az saytının məhkəmədə iştirak edən müxbirinin verdiyi məlumata görə, Mehman Səlimovun vəkili yazılı şəkildə vəsatət verərək, məhkəmə tərkibinə etirazını bildirib: "Məhkəmədə yalnız ittiham tərəfin sübutları araşdırılıb, müdafiə tərəfinin sübutları araşdırılmayıb. Buna görə də, məhkəmə tərkibinə etiraz edirik".\nMəhkəmə etirazı baxılmamış saxlayıb. Bildirilir ki, məhkəmə istintaqı yekunlaşıb. Cıxış ücün söz dövlət ittihamcısına verilib. Dövlət ittihamçısı cıxış edərək, M.Səlimovun 10 il müddətinə azadlıqdan məhrum edilməsini istəyib.\nMəhkəmə iclası aprelin 15-nə kimi təxirə salınıb.\nQeyd edək ki, 1995-1999-cu illərdə müdafiə nazirinin siyasi və ictimai işlər üzrə müavini vəzifəsində işləmiş Mehman Səlimov 2014-cü ilin noyabr ayında həbs olunub. Ona qarşı Cinayət Məcəlləsinin 179.3.2 (külli miqdarda mənimsəmə və ya israf etmə), 192.2.2 (qanunsuz sahibkarlıq, külli miqdarda gəlir eldə etməklə törədildikdə), 213.2.2 (külli miqdarda vergi ödəməkdən yayınma), 308.2. (vəzifə səlahiyyətlərindən sui-istifadə, ağır nəticələrə səbəb olduqda) və 313-cü (vəzifə saxtakarlığı) maddələri ilə ittiham irəli sürülüb.\nXəbərin tarixi: 08.04.2016 / 11:54


“Bu şəxslərin musiqiyə olan münasibəti onların özünü təhqir edib”\n14/09/2019 [13:21] - Mədəniyyət - ( 3502 dəfə baxılıb)\nFlora Kərimova: “Musiqimizin təntənəsi dünən də olub, bu gün də mövcuddur”\n“Bu təntənəyə alqış olsun!”\nBəs çağdaş musiqimiz milli köklərə, dahi Üzeyir Hacıbəyov prinsiplərinə yetərincə bağlıdırmı? Musiqimizin peşəkarlıq səviyyəsi nə dərəcədə qənaətbəxşdir?\nModerator.az-a açıqlama verən xalq artisti Flora Kərimova Azərbaycan musiqisinin bu günü və gələcəyi baxımından pessimist olmadığını vurğuladı:\n“Azərbaycan musiqisinin durumunu peşəkarlardan, musiqinin qədrini bilənlərdən, anlayanlardan, başa düşənlərdən tələb eləmək, onlardan ummaq lazımdır. Indi ara mahnıları oxumaq çox dəbdədir. Görünür, buna qazanmaq üçün, yaşamaq üçün əl atırlar. Mən onlara bir söz deyə bilmərəm. Onlar qaynayan suyun üzərindəki kəf kimidir. O kəfi gətürürsən, yerdə əsl musiqi, bu musiqini yaradan dahilər, onların davamçılarının adı qalır. Onların adı təmiz bulaq kimi insanı özünə cəlb edir. Onların zəhməti, musiqiyə göstərdikləri qayğı qalır. Ona görə də mən heç də qanımı qaraltmıram.\nBu gün bir tikə çörək üçün çox şey edirlər. Özlərini təbliğ edirlər, internetdən düşmürlər. Lakin baxın görün o mahnılar kimə lazımdır? Ayaq o mahnılara oynayır, amma ürək boşdur. Bir mahnı ki, insanı düşündürmədi, o nəyə lazımdır? “Toy olsun bayram olsun”, “Çal-çal-çal, oynasın qaynanalar” və s. kimi mahnılar görün nə qədər iz buraxdı. Onlar indiyə qədər sevilə-sevilə qarşılanır. Ara mahnılarının isə qarşısını almaq mümkün deyil. Çünki bu, yaşamaq tərzidir. Bu, onlar üçün çörək qazanmağın yeganə yoludur. Ona görə də mən qanımı qaraltmıram. Bu yol yanlış yoldur. Ona görə də onların ortaya çıxardıqları mahnılar unudulacaq.\nMusiqimiz üçün yas qurmaq niyyətində deyiləm. Musiqimizin təntənəsi keçmişimizdə də var, bu gün də var. Bu gün musiqiyə qiymət verən cavanlarımız da var. Yuxarıda qeyd etdiyim mahnılar isə yaşamaq üçündür. Mən onlara nə isə desəm, onları çörək pulundan edə, xətirlərinə dəyə bilərəm. Onların zövqü artıq onların xətrinə də dəyib, onları təhqir də edib. Onların musiqiyə olan münasibəti onların özünü təhqir edib.\nBir insanın ki, zərrə qədər qiyməti yoxdur, o insan zavallı insandır. Onlar yoxdular. Onların haqqında danışmaq da lazım deyil. Bugünkü gün o təntənəyə, o varlığa alqış demək lazımdır”.


"Elman Rüstəmov kimi aldadırdı, prezidenti, yoxsa xalqı?" - QUBAD İBADOĞLU - Hürriyyət\nEv İqtisadiyyat “Elman Rüstəmov kimi aldadırdı, prezidenti, yoxsa xalqı?” – QUBAD İBADOĞLU\n“Elman Rüstəmov kimi aldadırdı, prezidenti, yoxsa xalqı?” – QUBAD İBADOĞLU\n10:57 - 28 Aprel, 2020\n“Təəssüf ki, 28 ildə Azərbaycanda sağlam və rəqabətli bank bazarı formalaşmadı, müasir korporativ standartlara cavab verən bank idarəçiliyi yaranmadı”\n“Azərbaycan banklarına etibar yoxdur. Bilirsiniz nəyə görə? Çünki onlar azad deyillər, siyasi hakimiyyətə bağlıdırlar və zaman-zaman siyasi mübarizələrin qurbanı olurlar. Baxın, bir vaxtlar Heydər Babayevin bankı kimi tanınan “Standart Bank”ın, Ziya Məmmədovun bankı kimi tanınan “Bank of Azərbaycan”ın, dünən isə Fazil Məmmədovun bankı kimi tanınan “AtaBank” və Eldar Mahmudovun bankı kimi tanınan “AGBank”ın fəaliyyəti dayandırıldı”. Hurriyyet.org xəbər verir ki, bu fikirlər Azərbaycan Demokratiya və Rifah (ADR) Hərəkatının sədri, iqtisadçı alim Qubad İbadoğluna məxsusdur.\nİqtisadçı alimin fikrincə, hətta qaytarılan vəsaitlərin də ödənilməsi prosesi aylar çəkəcək: “Nələr baş verəcək bu aylarda? İndiki qeyri-müəyyənlik şəraitində proqnoz vermək də asan deyil. Yaxud bir neçə ay ərzində manatın devalvasiyası baş verərsə onda dünən bağlanan banklarda manatla yerləşdilmiş əmanətlərin dəyərsizləşmə xərcini kim ödəyəcək? Bu tip risklər necə idarə olunacaq? Mərkəzi Bank bu suallara da cavab verməlidir. Amma Mərkəzi Banka da etimad qalmayıb. İki həftə əvvəl keçirilən 2020-ci ilin birinci rübünün sosial-iqtisadi yekunlarına həsr olunan videokonfransda Mərkəzi Bankın sədri deyirdi “bank sektorunun likvidlik səviyyəsi (aktivlərin pula çevrilmə qabiliyyəti) bu gün qənaətbəxş səviyyədədir”. Amma 2 həftə sonra 4 bankın fəaliyyəti ödəmə qabliyyəti olmadığına görə dayandırıldı. Görəsən, Elman Rüstəmov kimi aldadırdı, prezidenti, yoxsa xalqı? Onsuz da xalq ona inamını çoxdan itirib, amma prezident onu bu günlərdə yenidən 6-cı dönəmə Mərkəzi Banka sədr təyin etdi. Deməli, xalqın etimadını itirənlərə prezidentin etibarı da yüksək olur. Yoxsa, eyni şəxs 25 ildən sonra yenidən ölkənin baş bankiri təyin edilməzdi”.\nƏvvəlki məqaləBakıda yanmış kişi meyiti tapıldı – FOTO/VİDEO – YENİLƏNİB\nNövbəti məqalədəMilli Məclisin növbəti iclasının gündəliyi məlum oldu – TAM SİYAHI


Mingəçevir Dövlət Universitetində (MDU) 2019/2020-ci tədris ilinin yaz semestrinin online formatda keçirilən imtahan sessiyası uğurla davam edir. “Microsoft Teams” platforması üzərindən şifahi formada təşkil olunan ikinci imtahan günündə ümumilikdə 34 qrup üzrə 573 tələbənin iştirakı nəzərdə tutulub.\nMəsafədən təhsil alətlərinin və informasiya-kommunikaya vasitələrinin tətbiqi ilə keçirilən imtahanlar akademik heyət və tələbələrin yüksək aktivliyi şəraitində keçir. Faktiki olaraq, imtahan prosesindən kənarda qalan tələbə yoxdur. Müəllim və tələbələrin evdən qoşulduqları imtahanların təşkilində MDU-nun gənc əməkdaşları və könüllü tələbələri xüsusi fəallıq göstərirlər.\nÇoxsaylı güzəştlərlə müşayət olunan imtahan sessiyasının ikinci günündə də bütün tələbələr yalnız müvəffəq qiymətlər alıblar.\nMDU-nun üçüncü kurs tələbəsi Xəyal Xəlilov ilk dəfə qatıldığı məsafədən dərslər və online imtahanlardan məmnunluğunu ifadə edib.\nƏdalətin bərqərar olunması üçün toplanan səslər 100 mini…


Dərin iman » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: İman edərək yaşamaq insan üçün ən uyğun, ən gözəl və ən dinc həyat şəklidir. Allah sevgisinin, Allah qorxusunun şüurlu şəkildə anlayaraq insanları sevmək, mərhəmət etmək, qədərə təvəkkül edib hər vaxt xoşbəxt,\nvə hər şeyi Sənin etdirdiyini bilim; mənə bunu unutdurma Rəbbim. Sənin sonsuz gücünü haqqıyla təqdir etməyim, Səndən gücüm çatdığı qədər qorxmağım və Səni gərəyi kimi sevməyim üçün mənə ilham ver…" Wiyinka\n# 8 SENI SEVDIM DIYE KIZDIYSAN..SENDE BENI SEV DE INTIKAMINI AL..:) SEVGI DENIZIM


Samir Humbatov: Rusiya Türkiyə arasında regional ciddi mübarizə gedir - KAFKASSAM - Kafkasya Stratejik Araştırmalar Merkezi\nRusiya və Türkiyə arasında üzdə işbirliyi və müttəfiqlik görünsə də, arxa fonda regional müstəvidə ciddi mübarizə gedir. Suriyada və Liviyada tərəflər arasında mövqelərin müəyyənləşdirilməsi, II Qarabağ savaşından sonra Ağdamda Türkiyə-Rusiya birgə Monitorinq Mərkəzinin yaradılması, Ukraynada müstəqillik gününü ilə əlaqədar olaraq keçrilən paradda Türkiyə istehsalı olan Bayrakdar TB2-ləri nümayiş etdirilməsi, II Qarabağ savaşında qalib gəlməsi münasibəti ilə 10 dekabr 2020-ci ildə Bakıda təşkil edilmiş “Zəfər Paradı”nda Türkiyə istehsalı olan Bayrakdar TB2-ləri nümayiş etdirilməsi, Rusiya prezidenti Vladimir Putin Əfqanıstan, Suriya, Liviya və digər məsələləri müzakirə etmək üçün Türkiyə prezidenti cənab Rəcəb Tayyib Ərdoğana zəng etməsi, Türkiyə XİN başçısı cənab Mövlud Çavuşoğlu Ukraynada təşkil edilmiş “Krım Platforması”nda Türkiyə Krımın Rusiya tərəfindən ilhaqını tanımır və tanımayacaq ifadəsini açıq şəkildə bəyan etməsi və s. misallar bunu aydın şəkildə göstərir.\nTəbii ki, tarixə nəzər salsaq, görərik ki, 15 il öncə bütün bu məsələləri düşünmək belə qeyri-mümkün görünürdü. İndi isə regionda güc balansı dəyişir. Bir vaxtlar Rusiyanın nüfuzunun güclü olduğu regionlarda artıq nüfuz bölüştürməsi gedir. Türkiyənin Əfqanıstanda yeni formalaşan Taliban hökuməti ilə qarşılıqlı isti mesajları verməsi Rusiyanı Əfqanıstan məsələsini Türkiyə ilə müzakirə etməyə məcbur edir.\nSon zamanlar atılan addımlardan və alınan qərarlardan belə qənaətə gəlmək olar ki, daha əvvəllər Azərbaycan və Türkiyə arasındakı yaxınlaşma Rusiya tərəfində qıcıqla qarşılanırdısa, artıq mövcud şəraitin diktəsi ilə vəziyyətlə barışmalı olur. II Qarabağ savaşından sonra Əfqanıstanda da artan Türkiyə mövqeyi getdikcə genişlənməkdədir. Artıq Mərkəzi Asiya dövlətləri də Türkiyə ilə münasibətlərin yaxınlaşdırılmasında daha çox maraq göstərməkdədirlər. Bugünkü siyasi mənzərəyə baxsaq, Türkiyə istər geosiyasi, istərsə də geostrateji məsələlərdə mövqeyini daha da gücləndirərək Rusiyanı qabaqlamağı bacarır. Türkiyənin Rusiya tərəfindən Krımın “ilhaqı”nı tanımaması isə onu göstərir ki, Türkiyənin gələcək hədəflərindən biri də Qara dənizdə Rusiyanın sıxışdırılması və öz mövqelərinin möhkəmləndirilməsidir.\nHesab edirəm ki, Türkiyə və Rusiya arasında ola bilsin ki, ikitərəfli qarşılıqlı siyasi-iqtisadi əlaqələrdə inkişaf olsun, amma regional güc olaraq tərəflər arasında daima mübarizənin gedəcəyi aşikardır.


Bu fikirlər Azərbaycan Respublikası Prezidentinin köməkçisi–Prezident Administrasiyasının xarici siyasət məsələləri şöbəsinin müdiri Hikmət Hacıyevin Ermənistanın yeni Milli Təhlükəsizlik Strategiyası ilə bağlı AZƏRTAC-a şərhində yer alıb.\nPrezidentin köməkçisi qeyd edir ki, ümumiyyətlə, Ermənistanın yeni Milli Təhlükəsizlik Strategiyası sanki saxta tarix dərsliyidir. Adətən belə sənədlərdə tarixə bu qədər istinadlar olmur. Hiss olunur ki, Ermənistan yenə də keçmişin girovluğundan qurtula bilməyib və çatışmazlıq kompleksi özünü bu sənəddə də büruzə verib.\nStrategiya ilə tanış olduqca orada şovinist, ksenofob və irqçi dəyərlərin təbliğ edildiyi dərhal sezilir. Erməni xalqının böyüklüyü, onun digər xalqlardan üstünlüyü barədə, eləcə də qonşu xalqlara qarşı dözümsüzlük kimi mesajlar verilir. Ermənistanın baş naziri Vahan Teryanın şerindən gətirdiyi sitatla böyük Babil sivilizasiyasının yer üzündən silinməsini şadyanalıqla qarşılayır. Əslində, Strategiyanın bütün məğzi “Babil bizim düşmənimiz idi. Bəs indi haradadır? Səhralarla örtülüb” sitatında cəmləşib. Bu düşüncə sahiblərinin Yaxın Şərqdə qədim tarixi abidələri dağıdan terrorçulardan heç bir fərqi yoxdur. Bütün bunları görəndə, faşist Qaregin Njdenin “Sekaqron” kimi şovinist nəzəriyyəsinin necə yaranmasının və belə ideologiyaların nəyə görə Ermənistanda bu dərəcədə geniş təbliğ olunmasının səbəbləri tam aydın olur.\nBəlkə də Ermənistandan başqa heç bir ölkənin Milli Təhlükəsizlik Strategiyasında şeir yer almayıb.\nSənəddə “məxməri inqilab”a toxunulur və onun yeni standartlar müəyyən etdiyi bildirilir. Əslində, Milli Təhlükəsizlik Strategiyasında bu tipli istinad sənədin formatına uyğun deyil və məntiqsizdir. Çünki belə sənədlərdə hər hansı bir siyasi qüvvə təbliğ edilməməli, dövlətin ümumi və uzunmüddətli təhlükəsizlik konsepsiyası təsvir olunmalıdır. Yəni, konsepsiya hakimiyyətdəki qüvvələrə deyil, dövlətin maraqlarına uyğun bir sənəd olmalıdır. Belə çıxır ki, sabah Ermənistanda N.Paşinyana və “məxməri inqilab”a əks olan qüvvələr hakimiyyətə gəldikdən sonra bu strategiya avtomatik surətdə artıq etibarsız olacaq. Belə təəssürat yaranır ki, bu Ermənistanın deyil, Soros və ona yaxın dairələrin dəstəyi ilə baş vermiş “inqilab” nəticəsində hakimiyyətə gələn, Soros fondundan pul alan N.Paşinyan hakimiyyətinin Milli Təhlükəsizlik Strategiyasıdır.\nSənəddə Ermənistan–Azərbaycan münaqişəsinə dair çoxsaylı istinadlar edilir, Azərbaycan tərəfi günahlandırılır və guya Azərbaycanda ermənifobiyanın olduğu bildirilir. Bundan əlavə, sənəddə Ermənistanın işğal olunmuş Azərbaycan torpaqlarında yaratdığı qanunsuz rejimlə bağlı məqamlar yer alır.\nBununla bağlı vurğulamaq istərdim ki, strategiyada münaqişə ilə bağlı fakt və arqumentlər də saxtadır. Ermənistan Azərbaycanın Dağlıq Qarabağ regionunu və ətraf yeddi rayonunu işğal edib. Ermənistan azərbaycanlılara qarşı soyqırımı törədib, etnik təmizləmə həyata keçirib, müharibə cinayətləri törədib. BMT Təhlükəsizlik Şurasının 4 qətnaməsinin tələblərinə baxmayaraq, Ermənistan hələ də öz ordusunu işğal etdiyi ərazilərdən geri çəkməyib. Ermənistan işğal olunmuş ərazilərdə qeyri-qanuni fəaliyyət, o cümlədən qeyri-qanuni məskunlaşma siyasəti aparır. Ermənistan işğal olunmuş ərazilərdə Azərbaycan izlərini yox etməyə çalışır. Ermənistan təmas xəttində və dövlət sərhədində atəşkəsi kobud şəkildə pozaraq təxribatlar törədir, qəsdən Azərbaycanın mülki əhalisini və obyektlərini atəşə tutur. Ermənistan danışıqlarda maraqlı deyil, süni olaraq status-kvonu uzatmağa və işğalı möhkəmləndirməyə çalışır.\nSənəddə xalqların öz müqəddəratını təyinetmə prinsipinə bir neçə dəfə istinadlar edilir. Qeyd edilir ki, qondarma qurumun öz müqəddəratını təyinetmə hüququ qeyri-şərtsiz tanınmalıdır.\nErmənistan işğal faktını öz müqəddəratını təyinetmə prinsipi ilə ört-basdır etməyə çalışır. Heç bir halda bu prinsip Azərbaycanın Dağlıq Qarabağ bölgəsinə aid edilə bilməz. Bu, öz müqəddəratını təyinetmə yox, işğaldır. Münaqişə Azərbaycanın ərazi bütövlüyü çərçivəsində həll edilməlidir və buna alternativ yoxdur. Azərbaycan Respublikasının Prezidenti İlham Əliyevin qeyd etdiyi kimi, Azərbaycanın ərazi bütövlüyü heç vaxt danışıqlar mövzusu olmayıb və olmayacaq. Azərbaycan öz ərazisində ikinci erməni dövlətinin yaradılmasına imkan verməyəcək.\nQondarma qurumun qeyd-şərtsiz və məhdudiyyətsiz öz müqəddəratını təyinetmə hüququnun tanınmasını tələb edən və bu qanunsuz rejimi “azad ölkə” kimi tanıyan bu strategiya sənədi özlüyündə Ermənistan tərəfindən ATƏT-in Minsk qrupu çərçivəsində aparılan danışıqlar prosesinə vurulmuş növbəti ağır zərbədir. Hesab edirəm ki, həmsədrlər və ümumiyyətlə beynəlxalq ictimaiyyət bu sənədə reaksiya verməlidir.\nÜmumiyyətlə, Ermənistanın özünə aid olan bir sənəddə başqa dövlətin ərazisinə dair şərhlərin verilməsi işğalçılıq siyasətinin bariz nümunəsidir.\nSənəddə iddia olunur ki, Ermənistan ATƏT-in Minsk qrupu çərçivəsində danışıqlara sadiqdir. Lakin bu ölkənin baş nazirinin “Qarabağ Ermənistandır və nöqtə”, müdafiə nazirinin “yeni torpaqlar naminə yeni müharibə” kimi bəyanatları, qondarma rejimi tərəf kimi danışıqlara cəlb etmək cəhdləri, eləcə də strategiyada münaqişə ilə bağlı təxribat xarakterli fikirlər sübut edir ki, Ermənistan məqsədli şəkildə danışıqlar prosesini pozur və onun niyyəti işğalı davam etdirməkdir.\nStrategiyada qeyd olunur ki, qondarma qurumun təhlükəsizliyini, eləcə də Ermənistan da daxil olmaqla xarici dünya ilə təhlükəsiz və şaxələnmiş kommunikasiyasını təmin edəcək lazımi müdafiə xətləri olmalıdır. Bununla Laçın rayonu və Azərbaycanın Dağlıq Qarabağ bölgəsinə bitişik digər işğal olunmuş rayonlara işarə edilir. Bu bir daha onu göstərir ki, Ermənistanın işğal etdiyi Azərbaycan torpaqlarını qaytarmaq niyyəti yoxdur.\nSənəddə bir neçə yerdə qeyd olunur ki, Ermənistan qondarma qurumun təhlükəsizliyinin qarantıdır. Bu işğalın açıq etirafıdır. Bundan əlavə iddia edilir ki, Azərbaycanın münaqişəni hərbi yolla həll etmək cəhdi qondarma qurumun əhalisinin fiziki mövcudluğuna təhdiddir. Əslində isə Ermənistanın işğalçı siyasəti Azərbaycanın mülki əhalisinin öz doğma torpaqlarında fiziki mövcudluğuna son qoyub. Ermənistan bir milyona yaxın mülki azərbaycanlını öz doğma yurdlarından qovmaqla etnik təmizləmə siyasəti həyata keçirib.\nStrategiyada bildirilir ki, danışıqlar prosesinin məqsədi “müharibənin nəticələrinin qorunması”dır. Bu, açıq şəkildə göstərir ki, Ermənistan Azərbaycan ərazilərinin işğalını davam etdirmək niyyətindədir və dayanıqlı sülhə xidmət edən danışıqlarda maraqlı deyil.\nSənədlə tanış olduqca Ermənistanın Azərbaycanın dövlət sərhədinin Tovuz rayonu istiqamətində törətdiyi son təxribatın məqsədyönlü şəkildə həyata keçirilməsi bir daha aydın olur.\nStrategiyada deyilir ki, Ermənistan cəmiyyətində zorakılıq və ksenofobiyaya yer yoxdur. Əslində isə Ermənistan öz ərazisindən, eləcə də işğal etdiyi torpaqlardan 1 milyondan çox azərbaycanlını zorakılıqla qovub. Ermənistan məscidləri, tarixi abidələri, qəbirləri dağıdan bir ölkədir. Ksenofobiyanın həddi o səviyyədədir ki, Yerevandakı Göy məscidin, Şuşadakı Yuxarı Gövhər ağa məscidinin memarlıq xüsusiyyətləri və mahiyyəti dəyişdirilir, İran abidələri kimi qələmə verilir. Ermənistanda böyük Azərbaycan şairi aşıq Ələsgərin qəbri dağıdılıb. Ermənistanın keçmiş prezidenti 2003-cü ildə Avropanın mərkəzində qeyd etmişdi ki, “ermənilərlə azərbaycanlılar etnik cəhətdən uyğunsuzdur”.\nSənəddə qeyd olunur ki, ermənilər XX əsrin ilk “soyqırımı”nın qurbanlarıdır və Ermənistan beynəlxalq səviyyədə soyqırımının qarşısının alınması mövzusuna xüsusi diqqət yetirir. Bu da növbəti yalandır. Ermənistan özü XX əsrin sonlarında Xocalıda azərbaycanlılara qarşı soyqırımı törədib.\nSənəddə qeyd olunur ki, regionda demokratiya və insan haqları sahəsindəki geriləmə Ermənistanı narahat edir. Əlavə edilir ki, Azərbaycan və Türkiyədə demokratiya və insan haqları sahəsində geriləmə var və bu da bu ölkələrin beynəlxalq öhdəliklərini yerinə yetirməsinə mənfi təsir göstərir. Bu bir daha irqçilik və şovinizmin göstəricisidir. Hesab edirəm ki, başqa dövlətin ərazisini işğal etmiş, etnik təmizləmə həyata keçirmiş Ermənistan insan hüquqları barədə danışmaq haqqı olan ən axırıncı ölkədir. Yalandan və utanmadan özünü demokratiya carçısı, insan haqları müdafiəçisi kimi təqdim edən Ermənistan bizə görə narahat olmasın, diqqətini özündə geniş yayılmış insan haqları problemlərinin həllinə yönəltsin.\nÜmumiyyətlə, Ermənistanın demokratiya və insan haqlarından danışmasının özü gülüncdür. Bu ölkədə 20 ilə yaxın hərbi xunta hakimiyyətdə olub, parlamentdə yüksək vəzifəli dövlət rəsmiləri güllələnib, indiki baş nazir isə siyasi rəqiblərini “asfalta uzatmaq”la hədələyir və asfalta uzadır. Ermənistanda siyasətçilər, jurnalistlər siyasi baxışlarına görə təqib olunur. Jurnalist Mger Yegiazaryan türmədə aclıq aksiyasından sonra vəfat edib.\nSənəddə regiondakı təhdidlərə istinad edilir. Vurğulamaq istərdim ki, regionda ən böyük təhdid elə Ermənistan və onun işğalçı siyasətidir. Ermənistanın milli təhlükəsizliyinə ən böyük təhlükə də məhz elə Ermənistan və N.Paşinyan hakimiyyətinin siyasətidir.\nStrategiyada qeyd edilir ki, Azərbaycan və Türkiyə Ermənistanı iqtisadi blokadada saxlayır və onu regional layihələrdən kənarda qoyur. Bu açıq həyasızlıqdır. Ermənistanın Azərbaycanın beynəlxalq səviyyədə tanınmış ərazilərini işğalda saxlaması şəraitində belə ittihamlarla çıxış etməsi heç bir əndazəyə sığmır.\nSənəddə bildirilir ki, Ermənistanın xarici siyasət baxışı beynəlxalq, millətlərarası və sivilizasiyalararası dialoqa əsaslanır. Ermənistanın belə tezislə çıxış etməsi çox gülüncdür. Bu reallığı əks etdirmir. Yuxarıda qeyd etdiyim kimi, Ermənistan öz ərazisində və Azərbaycanın işğal edilmiş torpaqlarında etnik təmizləmə aparıb, Azərbaycan xalqının mədəni və tarixi abidələrini dağıdıb, mənimsəyən bir dövlətdir. Belə dövlətin xarici siyasəti millətlərarası və sivilizasiyalararası dialoq üzərində qurula bilməz. 2016-cı ildə Ermənistan Azərbaycanda keçirilmiş BMT-nin Sivilizasiyalar Alyansının 7-ci Qlobal Forumunu boykot etmiş yeganə ölkə olub. Bu bir daha Ermənistanın təşviq etdiyi dəyərlərlə BMT-nin Sivilizasiyalar Alyansının təbliğ etdiyi dəyərlərin tamamilə bir-birinə zidd olmasını göstərir.\nStrategiyada Ermənistanın Yaxın Şərq ölkələri ilə münasibətlərinin inkişafından bəhs edilir. Ermənistan İslam dünyasına aid dövlətin ərazisini işğal edib və onun İslam irsini dağıdır. Müsəlman ölkələrinin belə bir dövlətlə hansı əməkdaşlığından söhbət gedə bilər. Hesab edirəm ki, Yaxın Şərq ölkələri bu məqamı nəzərə almalıdır.\nSənəddə qeyd olunur ki, Ermənistan Kollektiv Təhlükəsizlik Müqaviləsi Təşkilatının (KTMT) üzvlərinin bir-birinə münasibətdə müttəfiqlik öhdəliklərini yerinə yetirmələri və təşkilatın səmərəliliyinin artırılması istiqamətində iş aparacaq. Sanki Ermənistan bu təşkilatın sahibidir və onun digər üzvlərinə dərs keçəcək. Ermənistan KTMT-nin heç bir üzvü ilə məsləhətləşmədən onun keçmiş baş katibini həbs etdi, indi isə təşkilatın digər üzvlərinə öhdəlikləri barədə dərs keçmək fikrindədir. Uzun müddət KTMT-nin yeni baş katibinin təyin olunmasını boykot edən Ermənistanın özü bununla da təşkilatın səmərəliliyinə ən böyük zərbə vurub. Azərbaycan Respublikasının Prezidenti İlham Əliyevin qeyd etdiyi kimi, Sorosun tör-töküntüləri KTMT-nin müttəfiqləri ola bilməz.\nStrategiyada deyilir ki, Ermənistan azad söz və plüralizmi təbliğ edir, terrorizm və ekstremizmə qarşıdır. Halbuki bu tam yalandır. Bu yaxınlarda Los- Ancelesdə, Brüsseldə və dünyanın digər şəhərlərində ermənilər azərbaycanlılara barbarcasına hücum etdilər və onlara xəsarətlər yetirdilər. Bu, məhz, Ermənistanın ekstremizm siyasətinin nəticəsidir. Erməni diasporu da əsassız, mifik erməni müstəsnalığı üzərində qurulmuş ideologiyanı təbliğ edir. Nəticədə diaspor öz dağıdıcı fəaliyyəti ilə Ermənistan–Azərbaycan münaqişəsinin də həllinə əlavə maneələr törədir.\nSənəddə Ermənistanda demoqrafik böhran, dərin yoxsulluq, sosial bərabərsizlik və sosial qütbləşmənin mövcudluğu açıq etiraf edilir və artan emiqrasiya başlıca problemlərdən biri kimi göstərilir. Bununla yanaşı, Ermənistanın iqtisadi inkişafı ilə bağlı bir sıra fikirlər yer alır. Lakin unutmaq olmaz ki, Ermənistan Azərbaycan torpaqlarını azad etməyənə qədər regional iqtisadi layihələrdən kənarda qalacaq, iqtisadi təcrid şəraitində yaşayacaq. Münaqişə həll edilmədiyi təqdirdə, Ermənistanda hər hansı iqtisadi inkişaf perspektivlərindən, eləcə də emiqrasiya, yoxsulluq, işsizlik və sosial bərabərsizliyin aradan qaldırılması barədə danışmaq mənasızdır.\nƏhalinin sayının sabitləşdirilməsi və demoqrafik artıma nail olmaq Ermənistan dövlətinin məqsədi kimi qarşıya qoyulub. Lakin Ermənistan öz işğalçılıq siyasətini davam etdirəcəyi təqdirdə, heç cür bu məqsədlərə nail ola bilməyəcək və vəziyyət daha da pisləşəcək. Çünki insanların Ermənistanın gələcəyinə inamı yoxdur və Azərbaycanla qarşıdurmadan qorxan bir çox erməni ölkəni tərk edir.\nStrategiyada Ermənistanın yüksək texnologiyalar mərkəzi kimi inkişafı prosesində elm-təhsil sisteminin roluna xüsusi önəm veriləcəyi qeyd olunur. Halbuki, elə strategiyanın özündə də etiraf edildiyi kimi, savadlı insanların ölkəni kütləvi surətdə tərk etməsi fonunda bu məqsədə necə nail olmaq olar?!\nSənədin ətraf mühitə aid bölməsində məntiqlə Metsamor atom elektrik stansiyası məsələsinə toxunulmalı idi, amma maraqlıdır ki, bu haqda heç bir istinad yoxdur. Halbuki, fəal seysmik zonada yerləşən və istismar müddəti bitmiş bu AES, ilk növbədə, elə Ermənistanın özü üçün böyük təhlükə mənbəyidir.\nÜmumiyyətlə, sənədin təhlili göstərir ki, Ermənistan diqqəti iqtisadi inkişaf, təhsil, elm kimi məsələlərə deyil, daha çox Azərbaycan və Türkiyəyə qarşı əsassız ittihamlara yönəldir. Bu, Ermənistan hakimiyyətinin gələcəyə baxışını xarakterizə edir. Əsas məqsəd erməni xalqını münaqişənin girovu kimi saxlamaqdır.\n13 Августа 2020 03:17 - Политика\n4 Февраля 2020 | 11:27


Qeyri-leqal gəmiçiliyin qarşısını almaq üçün radar peyki fəzaya göndərilib | Seanews.az\nHome TEXNOLOGİYA Qeyri-leqal gəmiçiliyin qarşısını almaq üçün radar peyki fəzaya göndərilib\nTarix: 18.09.2018 Kateqoriya: TEXNOLOGİYA\nBöyük Britaniya qeyri-leqal gəmiçiliyin qarşısını alacaq “Nova Sar” adlı radar peyki Hindistanın “Satiş Dhavan” kosmodromundan fəzaya göndərib.\n“Nova Sar” bütün hava şəraitində gecə və gündüz Yerin səthini müşahidə edəcək və müvafiq çəkilişlər aparacaq. Kosmos texnologiyası sahəsində britaniyalı mühəndislərin hazırladığı radar peyk Avropa Kosmos Agentliyinin ekspertləri tərəfindən sınaqdan keçirilib. Dəniz və okeanların səthində monitorinq aparacaq peykin radar cihazlarını isə “Airbus” şirkəti istehsal edib. Bütün bu texnologiyalara nəzarət edən qrupun əməkdaşı Luis Qomez bildirib ki, radarlar üçün əsas vəzifə qeyri-leqal gəmiçiliyin qarşısını almaqdan ibarətdir. Belə ki, monitorinq zamanı lisenziyası olmayan və qanunsuz yükdaşımalar həyata keçirən gəmilərlə bağlı məlumatlar Avtomatik Eyniləşdirmə Sistemi vasitəsilə yerə ötürüləcək. “Okeanların geniş ərazisinin kosmosdan monitorinqini aparmaq böyük nailiyyətdir. Müşahidələr zamanı gəmilərin qəzaya uğraması faktları da operativ şəkildə aşkar ediləcək”, – deyə L.Qomez vurğulayıb.\n“Airbus” şirkətinin nümayəndəsi Martin Koen bildirib ki, “Nova Sar” bu missiyanın yerinə yetirilməsi prosesində ilk addımdır. Onun sözlərinə görə, gələcəkdə texnoloji baxımdan daha mükəmməl və portativ peyklərin buraxılması üzrə yeni proqram hazırlanır.\n“Nova Sar” 3,2 GHz radiotezlik dalğalarında 15-20 kilometrlik ərazidə HD formatında ani çəkilişləri göndərə bilir. Gələcəkdə növbəti peyklərin “X-band” ən yüksək tezliyində foto və videomateriallar göndərəcəyi bildirilir.


Evlilikdə məqsəd nədir? » Joy.az - Bizimlə daha rəngarəng\nNə istədiyini bilmək, bütün hərəkətlərini məqsədli şəkildə həyata keçirmək insan üçün çox vacibdir. Məqsədi olanın yanılma payı minimumdur. Ən bəsit işləri belə müəyyən bir məqsəd uğrunda yerinə yetirən insan, əlbəttə, evlilik kimi olduqca əhəmiyyətli bir məsələdə də həm məqsəd daşıyacaq, həm də bu məqsəd ülvi olacaq.\nAilə həyatı qurmağın bir neçə fərqli səbəbinə rast gəlirik müasir dünyamızda:\n1. Yaş gəlib-çatdığı üçün evlənmək.\n2. Ata-ananı, qohum-əqrəbanı razı salmaq üçün evlənmək.\n3. Onsuz yaşaya bilmədiyi/bilməyəcəyi üçün evlənmək.\n4. Təbii olaraq, hamı evləndiyi üçün evlənmək.\n5. Ağıllanmaq üçün evlənmək, yaxud evləndirilmək.\n6. Övladı olmasını çox istədiyi üçün evlənmək.\n7. Artıq tək yaşaya bilmədiyi üçün evlənmək.\nMaddələri uzatmaq olar. Ancaq biz bu bir neçə maddə üzərində fikirlərimizi ifadə etməyə çalışacağıq.\nYuxarıdakı maddələri tək-tək oxudunuz. Bir də bütün halında oxuyun. Tək-tək oxuduqda bunu düşünürəm: Evlilikdə məqsəd bu qədər cılız, bu qədər sadə ola bilməz. Bunların hamısını birləşdirdikdə isə ortaya başqa bir maddə çıxır:\n8. Həyat yoldaşı ilə xoşbəxt olmaq, xeyirli övladlar yetişdirmək üçün evlənmək.\nMəqsəd nə qədər ali olarsa, həyat da bir o qədər mənalı və hüzurlu olar.\nYuxarıdakı maddələrin biri ilə bağlı bir ailənin fikirlərini eynilə buraya alıram:\n“Biz xoşbəxt bir ailə idik. 1 oğlum, 4 qızım var. Qızlarımın hamısı ağıllıdır. Amma oğlum... Əslində o da\nağıllı-başlı oğlan idi. İndi universitetdə oxuyur. 21 yaşı var. İpə-sapa yatmır. Dost mühiti yaxşı deyil. Çox pul xərcləyir. Başımıza oyun açır. Pul verməyəndə evdə sındırmadığı qab-qacaq qalmır. İndi düşünürük ki, evləndirsək, bəlkə bu hərəkətlərinə son qoyar”.\nBirincisi, gənc yaşlarda bu cür çılğınlıqlar, ifratlar, böyüklərə qarşı hörmətsizliklər bəzən təbii sayılmalıdır. İkincisi, ağıllansın deyə insanlar evlənməz; ağıllanmış insanlar evlənər. Üçüncüsü, valideynin sözlərindəki “bəlkə” - bir tərəddüd ifadəsidir. Gəncin düzələcəyinə, haqlı olaraq, özləri də tam inanmırlar. Elə isə, öz övladı ilə bərabər, başqa birisini də ömür boyu bədbəxtliyə düçar etmək hansı valideynin, hansı insanın haqqı ola bilər?\nEvliliyin qayəsi həm də ona görə ülvi olmalıdır ki, çıxacaq ən xırda problemlərdə boşanmaq yeganə və ya ən rahat çıxış yolu olaraq görülməsin.\nYazımızı bir alimin mövzu ilə əlaqəli dəyərli fikri ilə bitiririk: “Hədəfi və qayəsi olmayan izdivaclar, niyyətsiz əməllər kimi bərəkətsizdir”.\nXəyalı evlənmək idi ancaq..\nKim belə evlənmək istəyər?\nKristiano Ronaldo rusiyalı modelə evlənmək təklif etdi\n24 Yanvar 2014 22:19\nyashin gelib catib o xalalar deyire taylarin evlenib sen ne vaxt evlenecen mende gerek deyem taylarin olur sen ne vaxt olecen menim 19 yasim var hele hem onun bunun sozuycun men evlenecem axmagligdi\n24 Yanvar 2014 02:38\nEsebleri korlamaq )))\nBütün evlənənlər belə deyir, acep niyə\n24 Yanvar 2014 00:51\nEvlilikde meqsed nedir ?! -Esebleri korlamaq )))\n22 Yanvar 2014 23:04\nÜmumiyyətcə xəbər qəşəngdi +5\nağıllanmış insanlar evlənər.-bu cümlə çox xoşuma gəldi\nbəbəş olsun ayrıdakı məqsəd çoxdu


Yoxluqdan var olmaq\nNikola Sinitsa - Caravan\nMübahisəli deyildir ki, dövrümüz insanları tərəfindən qurulan bütün növ təşkilatlar gec, ya tez süquta məhkumdur. Çünki təbiətin qaydalarını hələ də yetərincə mənimsəyə, mənimsədiklərimizi isə yetərincə tətbiq etməkdə bəşəriyyət olaraq hələ çox geridəyik. Təbiət qaydalarına yalnız qismən uyan, yaxud zidd olan prinsiplərə əsaslanan hansı mütəşəkkil qurum zamana meydan oxuya bilər? Təşkilatların bugünkü miqyası, əhatə dairəsi və nüfuzu sadəcə onun varlığının müddətini uzatmağa təsir edə bilir, bununla belə yenə də onun sonsuzadək varlığını zəmanət altına ala bilmir. Bəs bu zəmanəti təmin edən nədir? Yuxarıda qeyd etdiyimiz səbəbə əsaslanarsaq, bu zəmanəti biz yalnız bütün təbiət qanunlarını mənimsəyib tətbiq edəcəyimiz halda təmin edə biləcəyik. Bəs o zamanadək nə etməli? Hər təşkilat dağıldıqdan sonra hər şey hər dəfəsində sıfırdanmı başlayacaq?\nƏlbət bir çoxları qeyd edə bilər ki, onsuzda təbiətin qanunudur: hər şey məhvə məhkum olduğu kimi, yeni təşkilatların yaranması da təbiətdən gələn bir şeydir və bunun üçün xüsusi səy göstərməyə ehtiyac yoxdur. Yeni təşkilatlar yenə yaranacaq və yaranmağa davam edəcəkdir. Bu fikrə qarşılıq olaraq əlavə etmək istərdim ki, mən diqqəti Yer kürəsində yaşayan insanlığın fərqli koordinatlarda və bir-biri ilə əlaqəli olmayan şərtlər altında qurulan təşkilatlarına deyil, artıq var olan və (bəlkə də) mübaliğə etsək, ölümsüz olmağı hədəfləyən təşkilatlara cəmləmək istəyirəm. Eyni zamanda, dünyanın fərqli nöqtələrində fərqli məkan və zaman kəsiyində artıq insanlığa məlum olan təcrübəni yenidən yaşamaq insanlıq üçün inkişaf sayılmadığından, prosesdəki davamlılığın təmin olunması da mənim əsas maraq dairəmdədir. Məsələn, bir zamanlar Misir piramidaları və bənzəri tikililəri yaradan sivilizasiyaların məhv olmağı ilə birlikdə bu inkişaf məhələsini bizə ötürə bilməməsi günümüz bəşəriyyətinin bu kontekstdə inkişafı sayıla bilərmi? Zənnimcə, cavab “Xeyr” olmalıdır.\nBütün bu qeyd edilənlərin altında cavabı axtarılan əsas sual isə belədir: hər hansı bir təşkilatın tənəzzül və nəhayət süqutunun qaçınılmaz olduğunu nəzərə alaraq, onun süqutdan sonra bir öncəkindən daha qabaqcıl olmaq şərtilə yenidən, yoxluqdan yaranmasını təmin etmək üçün nə lazımdır?\nMövzu ilə əlaqəli yazı: Sonsuzadək yaşamaq, yoxsa ölümsüz olmaq?


05:16 24 Noyabr 2020\n13:20 25.02.2019 Qısa URL\nXəbərdarlıq Xocalı Soyqırımının 27-ci ildönümü ilə əlaqədar fevralın 26-da keçirilməsi nəzərdə tutulan yürüşlə bağlı\nBAKI, 25 fevral - Sputnik. Xocalı Soyqırımının 27-ci ildönümü ilə əlaqədar fevralın 26-da keçirilməsi nəzərdə tutulan yürüşlə bağlı paytaxtın Neftçilər, Xocalı prospektləri, Yusif Səfərov, Nəcəfqulu Rəfiyev və bu istiqamətdə kəsişən və ya paralel olan küçə və prospektlərdə bütün avtomobillərin hərəkəti məhdudlaşdırılacaqdır. Bu barədə Sputnik Azərbaycan-a Dövlət Yol Polisindən məlumat verilib.\nMəlumatda qeyd olunur ki, Xocalı soyqırımının 27-ci ildönümünün anılması üçün yürüş edənlərin Neftçilər və Bülbül prospeklərinin kəsişməsindən başlayaraq, Azadlıq meydanından keçməklə, Yusif Səfərov küçəsi ilə Xocalı prospekti “Ana fəryadı” abisədi ətrafında dövrə edib, eyni marşrutla – 28 May, A.Puşkin küçələri istiqamətində hərəkət etmələri nəzərdə tutulub.\nBununla əlaqədar qeyd edilən marşrut üzrə bütün avtomobillərin hərəkətinə məhdudiyyət qoyulacaqdır və Bakı-Ələt yolunun 14-cü km-dən və Sədərək T/M-in çıxışından 3-cü kənar dairəvi yola, 20-ci sahə dairəsindən Bayıl qəsəbəsi, Xanlar küçəsi, Dağüstü park yolu ilə Badamdar qəsəbəsinə, Bayıl qəsəbəsi - Əhəd Yaqubov və Gülbala Əliyev küçələrindən 20-ci sahə qəsəbəsinə, Bayraq Meydanı, “Dalğa plaza” inzibati binasının yanından M.Useynov küçəsinə dəyişdiriləcək.\nsürücü, xəbərdarlıq, Dövlət Yol Polisi İdarəsi


O bir Sevdadır...\n11:00 03 İyun 2019\nElə adamlar var ki, onlar haqqında bəzən aylarla, illərlə susmaq, ona olan sevgini qəlbində aram-aram gəzdirmək, yaşatmaq lazım gəlir. Onun haqqında da hər zaman susmağa üstünlük vermişəm. Amma bu gün ondan bəhs etmək, yazmaq istəyirəm.\nSevda Sultanova ilə tanışlığım səkkiz il əvvələ kulisin yarandığı dövrlərə təsadüf edir. Kino haqqında yazılarını diqqətlə oxuyur, kinolara maraq duyur, izləməyə çalışırdım. Yazılarında adlarını çəkdiyi rejissorların filmləri olan diskləri alıb baxsam da, heç nə başa düşmür, söhbətin nədən getdiyini anlamırdım. Günlərin birində ona kiçik bir mesaj yazdım. “Bir neçə film məsləhət görə bilərsinizmi?” Nəzakətlə hal-əhval tutandan sonra ev telefonunun nömrəsini yazdı. “İstəsən zəng vur, hansı rejissorlardan başlamaq lazımdır deyim.” Mesaj yazışmamız dərhal telefon danışığına çevrildi. Əlimdə qələm adlarını çəkdiyi filmlərin, rejissorların adlarını qeyd edirdim. Sonralar bu siyahı uzandıqca uzanaraq nazik vərəqlərdən qalın dəftərə çevrildi. Sevdanın tükənməyən öyrətmək arzusu, mənim isə öyrənmək həvəsim onunla dostluğumuzu daha da qüvvətləndirdi.\nSənəti dərindən hiss etməsi, sənətkarlıq qarşısında heç bir güzəştə getməməsi peşə etibari ilə onun ən böyük üstünlüklərindən biridir.\nSevda dostluqda etibarlı, dürüst, səmimi və tərəfsizdir. Bütün münasibətlərdə onun üçün iki əsas meyar var. Sevgi və həqiqət. Bu iki xüsusiyyətə malik insanlar onun daimi dostlarıdırlar.\nO, dostunun müvəfəqiyyətinə, xoş gününüə ürəkdən sevinməyi bacaran, dostlarını bir-biri ilə tanış etməyi, onları dostlaşdırmağı xoşlayan insandır. Onun sayəsində inanılmaz dərəcədə gözəl insanlarla tanış olub dostlaşmışam.\nSevda insanın ən çətin anında yanında olmağın, dəstəkləməyin, məsləhət verməyin ustasıdır. Qanının ən qara vaxtında, gözünün yaşı yanağına iz salanda o, xızır kimi yetişib – ay qız boş ver, vecinə də alma kəlmələri ilə üzünü güldürməyi, dərdini köhnəltməyi bacarır.\nSevda təbii ki, kino izləməyi, idman etməyi, inanılmaz dərəcədə sürətli yeriyib yanınca gələn adamı təngənəfəs qoymağı, dadlı və yüngül salatları, İspan şorbasını, yaşıl çayı, qara şokolatı, zeytun yağını (qadın dərisinə xeyirli olduğu üçün), yaxın rəfiqələrlə qeybətləşməyi, Tarkovskini çürükçü adlandırmağı, Trieri lağa qoymağı, Qodarı vəsf etməyi, çoxlu quru və yaş salfetlər alıb çantasına doldurmağı və nəhayət hədiyyə bağışlamağı çox sevir. Hədiyyə qəbul etmək isə başqasını xərcə salmamaq baxımından onun üçün arzuolunmazdır.\nSevda gülməyi bacardığı kimi, gizlin qəhərlənməyi də özünə məxsus şəkildə yaşayır. Bəzən ən ağır nisgil, ən dərin kədər illərlə onun qəlbinin qaranlıq yerlərində gəzər, dincə qoyular. Amma Qarabağ müharibəsindən bəhs edən sənədli bir filmə baxış zamanı həmin nisgil qəfildən onun gözlərinin bulağından süzülüb axar, pünhan olar. Kinoteatrın işıqları yananda isə Sevda qara kölgə kimi kirpiklərinin altına sərib islatdığı ağrını yığışdıraraq əvvəlki əhvalına geri qayıdar. Həmin zamandan geriyə ətrafa həmişəki kimi ümidlə, inamla baxan bir cüt gözün işığı qalar.\nSevda ilə dostluq etdiyim bu illər ərzində ondan çox şeylər öyrənmişəm. O, mənim sənətə olan baxışımı, insanlara olan münasibətimi, hadisələrə qarşı reaksiyamı dəyişməyi bacaran insanlardandır. O, heç vaxt nəyisə təlqin və ya tətbiq etməyib. Səhvləri isə inanılmaz dərəcədə korrekt və yuvarlaq formada başa salmağı bacarıb.\nSevda həm də ləyaqətə yaşaya bilən nadir insanlardandır. Ləyaqətdə və mərdlikdə hərdən onu qədim zamanlarda at belində əli tüfəngli, başı çalmalı gəzən bəylərin, xanların qadınlarına bənzədirəm.\nVə nəhayət... Bu gün Sevdanın ad günüdür. Bu gün həm də 1 İyun Uşaqların Beynəlxalq Müdafiəsi günüdür. Sevda da uşaqlara xas hisslərini, duyğularını diri saxlaya bildiyinə görə mənim üçün həm də bir az uşaqdır. Bu səbəbdən də əziz dostumu həm ad günü, həm də bu günkü bayramı münasibəti ilə təbrik edirəm. Ona tezliklə ən böyük diləklərinə yetişməyi, çatmağı arzulayıram!


AŞPA-da Azərbaycanın işğal olunmuş ərazilərində qanunsuz fəaliyyətlərlə bağlı panel iclası keçirilib\nAvropa Şurası Parlament Assambleyasının yaz sessiyası çərçivəsində AŞPA-dakı Azərbaycan nümayəndə heyətinin və ölkəmizin AŞPA yanında daimi nümayəndəliyinin birgə təşkilatçılığı ilə “Azərbaycanın işğal olunmuş ərazilərində və onlara münasibətdə qanunsuz fəaliyyətlər: Avropa Şurası qarşısında götürülmüş öhdəliklər baxımından nəticələr” adlı panel iclası keçirilib.\nAZƏRTAC xəbər verir ki, iclasda ölkəmizin ərazisinin 20 faizinin Ermənistan silahlı qüvvələrinin işğalı altında olması ilə bağlı ətraflı məlumat verilib. Ermənistanın torpaqlarımızı işğal etməsinə dair faktlar təqdim olunub. Azərbaycanın işğal olunmuş Dağlıq Qarabağ bölgəsinin və onun ətrafındakı 7 rayonun ermənilər tərəfindən talan edilməsi, həmin ərazilərdə qeyri-qanuni fəaliyyət göstərilməsi pislənilib. İşğal olunmuş ərazilərdə qeyri-qanuni fəaliyyətin dayandırılması ilə bağlı çağırışlar edilib.\nAzərbaycanın AŞPA-dakı nümayəndə heyətinin rəhbəri Səməd Seyidovun moderatorluğu ilə keçirilən panel iclasında ölkəmizin İnsan Hüquqları üzrə Avropa Məhkəməsi yanında daimi nümayəndəsi Çingiz Əsgərov, Beynəlxalq Hüquq İnstitutunun üzvü, İtaliyanın Guido Carli LUİSS Universitetinin beynəlxalq hüquq üzrə professoru Natalino Ronzitti və “AzerGold” QSC-nin İdarə Heyətinin sədri Zakir İbrahimov çıxış ediblər.\nTədbirdə beynəlxalq təşkilatların Azərbaycan torpaqlarının işğal olunması ilə bağlı qəbul etdiyi qətnamə və qərarlardan, beynəlxalq hüququn pozulan norma və prinsiplərindən söz açıblar. Həmçinin İnsan Hüquqları üzrə Avropa Məhkəməsinin “Çıraqov və başqaları Ermənistana qarşı” işi ilə bağlı qərarından danışılıb.\nAŞPA-nın gələcək sessiyaları çərçivəsində də belə tədbirlərin təşkilinin davam etdiriləcəyi bildirilib.


Azərbaycanda şortik qalmaqalları… – RİA24.AZ\n21 Sentyabr 2020 21 Sentyabr 2020 Ria24 az\t0 Comments\nÖtən gün sürücülük vəsiqəsi imtahanına şortik geyinib gedən şəxsin içəri buraxılmaması və rəsmi açıqlama kimi “”Qadınlar “prava” imtahanına şortiklə girə bilər, kişilər isə yox!” deyilməsi sosial şəbəkələrdə geniş müzakirələrə səbəb olub. Bəziləri şortik geyinməkdə problem olmadığını düşündüyü kimi, buna qarşı olanlar da var.\nBu, şortikdən istifadəyə görə Azərbaycanda baş verən ilk qalmaqal deyil. Buna qədər də müxtəlif yerlərdə, müxtəlif şəxslər arasında şortikə görə qalmqallar, mübahisələr baş verib. Onlar arasında hətta şortikə görə məhkəməlik olanlar da var.\nBelə ki, 2017-ci ildə Xalq artisti Ramiz Məlik həmkarı Məleykə Əsədovanı şortik geyinməsinə görə tənqid etmişdi. R.Məlikin “Məleykə, belə şəkillərlə özünü biabır etmə. İlk növbədə özünü yox, sənə verilən o fəxri adı və teatr kollektivini düşün” deməsinə Əsədovanın cavabı belə olmuşdu: “Ramiz, indi qeyrətə gəlmisən?”\nGeniş müzakirələrə səbəb olan şortik qalmaqallarından daha biri də 2018-ci ildə Bakı metrosunda baş verib. Həmin vaxt gənc qız şortik geyinməsinə görə sərnişinlərdən biri ona irad bildirmişdi. Daha sonra digər sərnişin – orta yaşlı qadın gənc qıza hücum edərək ona fiziki təzyiq göstərmişdi. Sözügedən insidentin görüntüləri sosial şəbəkələrdə sərt tənqid olunmuşdu.\n← Ekzoplanetlərdə almaz tapıla bilər\nAzərbaycanda nazir müavini tarixi hamamda təmizlik işləri apardı – FOTO →\n7555 Taksi xidmətindən humanitar addım – video\n20 İyun 2020 20 İyun 2020 Ria24 az\t0\n15 İyun 2020 15 İyun 2020 Ria24 az\t0\n“Mətbuatımızın keçdiyi tarixi yol xalqımızın qürur mənbəyidir”\nüds araşdırmaçıları İsa Məsihinin çarmıxa çəkilməsi zamanı istifadə edilən mıxları aşkarlayıblar. “The Jerusalem Post” xəbər verir ki, mıxlar 1990-cə ildə mağalardan


25/05/2018 [12:55] - Cəmiyyət - ( 4281 dəfə baxılıb)\n“Bu gün o torpaqlardan didərgin düşmüş soydaşlarımızın öz doğma yurd-yuvalarına dönüşünün arzusundayam”\nTanınmış hüquqşunas Ələsgər Məmmədlinin 50 yaşı tamam olub. Media üçün həmişə səmimi açıqlamaları ilə seçilən hörmətli hüquqşunasımızı əməkdaşımız təbrik edərək, fikirlərini öyrənib.\nƏləsgər Məmmədli Moderator.az-a açıqlamasında bildirib ki, 50 illik ömründə hiss etdim ki, ömrüm hədər getməyib:\n“Doğum günümlə bağlı məni tanıyan dostlar və tanışlar təbrik etdilər. Həm də ki, sosial medianın yaratdığı imkanların sayəsində təbriklərin sayı-hesabı yoxdur. Əlli illik ömrümdə dönüb geriyə baxanda görürəm ki, indiyə qədər fəaliyyətimiz boşuna getməyib. Mənim üçün doğum günümdə ən böyük hədiyyəm sözdür. Mən neçə ildir sözün azadlığı uğurunda mübarizə aparıram. Çox dəyərli insanların yazdıqları təbrik sözləri mənim üçün maddi dəyərdən daha qiymətlidir”.\nƏ.Məmmədli doğulduğu kənd haqqında da danışıb:\n“Doğrusu bu gün mənim doğulduğu Ağdamın Quzanlı kəndi işğal altında deyil və mən kəndimizə tez-tez gedirəm. Amma Azərbaycanın işğal olunan torpaqları hamımızın vətənidir. Bu gün o torpaqlardan didərgin düşmüş soydaşlarımızın öz doğma yurd-yuvalarına dönüşünün arzusundayam. Mən əlbətdə çox istəyərdim ki, doğum günümdə Ağdam rayonunda olum. Bir reallıqda var ki, ömür gedir və geridə qalan illər, qarşıdan gələn illərə nisbətən daha çox olur. Biz artıq 26 ildir öz doğma torpaqlarımıza gedə bilmirik. Əlli illik ömrümün yarısı Qarabağsız keçib və bu əlbətdə ki, çox böyük itkidir.\nƏ.Məmmədli mediaya səmimi olmasına da aydınlıq gətirib:\n“Mən ümumiyyətlə mediaya çox dəyər verən adamam. Düşünürəm ki, media azad olmasa, cəmiyyət azad ola bilməz. Hər bir şəraitdə mediaya açıq olmalıyıq. Media cəmiyyət üçün fəaliyyət göstərir. Hansısa məsələdə ehtiyac var deyə media bizim mövqeyimizi öyrənir. Biz də mümkün qədər mediaya açıq olmalıyıq. Bu həm də insanın öz şəxsiyyəti qarşısında hesabadı deməkdir”.


Masazırda 2 mərtəbəli evlər - BizimEmlak.Az\nSatış / Həyət evi/Bağ evi, Xırdalan, Masazır, 49 800 ₼\nQiymət 49800 ₼\nAvtovağzaldan 10 deqiqelik yoldur . Masazirda , Mərkəzde dayanacaqdan 2 deqiqelik yolda cox tecili 2sot yarimda 200 kv metrlik 5 otaqlı 2 mərtəbəli ev satilir. ev maya deyerinden cox asaqi satilir. bütün kommunal xətlər yaxınlığında . ev tam olaraq qowa kubikle tikilib. 1,5 sot həyəti var. Həyəti kubiklə hasarlanıb. Seyf qapı, pvc pəncərələr qoyulub. ortası monolitdir . Kupçasi var. Ətrafi yasayiş yerleridir. 169 nomrəli avtobus yaxinliqdan kecir..Qiymet sondur.Ev cox tecili satilir.


Neftin qiyməti düşür…- Bəs vətəndaş nə itirir? – Caspian Barrel\n2 hours ago-Bu ilin payızında Cənub Qaz Dəhlizi tam hazır olacaq\n2 hours ago-LUKOIL and Yamal-Nenets district define priority social projects for 2020\n2 hours ago-"Сафмар" может поставить в Белоруссию в марте более 300 тыс. тонн нефти\n5 hours ago-Əsəs Təmir və Modifikasiya üzrə Menecer\nNeft ilin ikinci yarısından sürətlə ucuzlaşır və bunun hansı həddə qədər davam edəcəyi bəlli deyil.\nQiymətin sürətli olaraq aşağı düşməsinin səbəbləri və nəticələri haqqında çoxlu rəylər verilib. Bu səbəblərin bir çoxunda Qərbin Rusiyaya neft və qaz qiymətləri üzərindən iqtisadi sanksiyalar tətbiq etmə məqsədinin olduğu ifadə edilib. Səbəblərdən biri isə Səudiyyə Ərəbistanın özünəməxsus siyasət yürütməsidir. Bundan əlavə, Orta Şərqdə son xaos ortamında məzhəb savaşının kəskinləşdiyi bir dönəmdə Səudiyyə Ərəbistanı neftin qiymətlərini artırdı. Bununla da bir növ “bu oyunda enerji kartımla mən də varam” demiş oldu.\nHər gün 700 min dollar itiririk\nDünyada neft üzərindən həyata keçirilən bu savaşın iqtisadiyyata nə kimi təsirləri olacağı barədə məlumatlar mütəmadi olaraq yazılmaqdadır.\nBəs bu düşmənin büdcəsinin əsas hissəsi neftdən asılı olan ölkələrin əhalisinə təsirləri necə olacaq? Məsələn, bizim ölkəmizdə büdcənin 70 faizi dolayı və birbaşa neftdən asılıdır. İxracın 95 faizdən çoxunu isə neft və qaz məhsulları təşkil edir. Bu məhsulların ucuzlaşması büdcənin icrası ilə bağlı problem yarada bilər. Azərbaycan gün ərzində təxminən 700 min barrel neft hasil edir. Bu o deməkdir ki, neftin qiymətinin hər bir dollar ucuzlaşması Azərbaycan üçün 700 min dollar itki deməkdir.\n“Qafqazinfo” neftin qiymətinin sürətli olaraq aşağı düşməsinin əhalinin büdcəsinə necə təsir edəcəyini araşdırıb.\nNeft Araşdırmaları Mərkəzinin rəhbəri İlham Şaban geniş oxucu kütləsinə çatdırılmaq şərtilə fikirlərini “Qafqazinfo” nun oxucularuna açıqlayıb.\nAzərbaycanda neft dəyərini itirib\nEkspertin sözlərinə görə, Azərbaycan bu gün o zamanını yaşayır ki, cari ilin iyulu ilə müqayisədə neftin orta qiyməti artıq dəyərini 32% itirib: “Bunun təsirləri ilk növbədə özünü Neft Fonduna gələn mənfəət neftinin dəyərində göstərir. Hələ ki, Azərbaycanda bunu nə Dövlət Neft Fondu, nə də əhali öz üzərində hiss etmir. 2014-cu ilin 9 ayının yekunlarına görə, Neft Fonduna mənfəət neftinin və qazın satışından 9 947,8 milyon manat vəsait daxil olmuşdusa, ötən ilin yanvar-sentyabrında bu rəqəm 9 766,8 milyon manat olub. Bu isə ondan irəli gəlib ki, iyun ayında Azərbaycan neftinin orta ixrac qiyməti çox yüksək olub, yəni 115 dollara yaxın. Belə vəziyyət Neft Fonduna gələn gəlirlərin artım səviyyəsinə təsir edib”.\nGəlirlər azalmağa başlayıb\nİ. Şaban bildirib ki, sentyabr ayından gəlirlər azalmağa başlayıb. Mənim hesablamalarıma görə, noyabr ayında gəlirlik səviyyəsi avqust ayı ilə müqayisədə 1 milyardı ötüb: “Bu isə onunla bağlı olub ki, həm neftin qiyməti avqust ayı ilə müqayisədə 25%-dən çox ucuzlaşıb, həm də “Azəri-Çıraq-Günəşli” yataqlarındakı ən iri platforma – “Mərkəzi Azəri” 27 gün modernizasiya işləri ilə əlaqədar hasilatını dayandırıb”.\nQiymət düşməsinin əhaliyə təsirləri nədən ibarətdir?\nNeftçi ekspert hələ ki, hər hansı ciddi təsirlərin yaşandığını vurğulamayıb:\n“Çünki bu hadisələr elə bir böyük zaman kəsiyində olmayıb ki, əhali bundan əziyyət çəksin. Həm də Azərbaycan iqtisadiyyatının strukturu elədir ki, neft gəlirləri Neft Fondunda toplanır, oradan isə əsasən büdcə və layihələr vasitəsilə əhaliyə çatdırılır. Burada isə hələ ki, hökumətin heç bir “tormozlayıcı mexanizm” işə saldığını müşahidə etmirik.\nİnfrastruktur layihələri, tikinti işləri əvvəlki ilin ikinci yarısında da öz tempində davam etdirilir, büdcədən maliyələşən qruplar vaxtlı-vaxtında əmək haqlarını alırlar”.\nRusiyada çalışan azərbsaycanlı miqrantlara isə təsiri var…\nOnun sözlərinə görə, müəyyən qədər bazarda Rusiyada çalışan azərbaycanlı miqrantların göndərdikləri vəsaitlərin dəyərinin azalması müşahidə olunur: “Bu da Rusiya iqtisadiyyatında yaşanan böhran nəticəsində rublun 40%-ə yaxın öz dəyərini itirməsidir. Bunun nəticəsində bazarlarda alıcılıq qabiliyyətinin bir qədər səngiməsi var ki, bununla da qiymətlərin artımı müşahidə edilmir. Çox güman ki, bu faktor rol oynayıb”.\nProqnozlar nədən ibarətdir? Təşvişə əsas varmı?\nEkspert qeyd edib ki, gələn ilin büdcəsində xərclər daha da artıb:” Hökumət bu xərcləri neftin qiymətindən asılı olmayaraq Neft Fondundan ödəmək niyyətində olduğunu ortaya qoyub. Bunu büdcə müzakirələri zamanı maliyyə naziri Samir Şərifov qeyd etmişdi. Onun sözlərindən belə nəticəyə gəlmək olar ki, hətta neftin orta ixrac qiyməti 60 dollara düşənə qədər hökumət büdcədə hər hansı ixtisarlar aparmaq niyyətində deyil. Bu baxımdan əhalinin təşvişi üçün elə bir əsas yoxdur. Çünki bizim iqtisadiyyatın strukturunda əsas yeri büdcə xərcləmələri tutur, onun da gəlirinin yarısından çoxunu stabil olaraq Neft Fondundan olan transfertlər təşkil edir”.\nEhtiyatdan xərcləyirik, özü də….\n“Neft Fondundan transfertlərin çoxalmasının mənfi təsirləri ondan ibarətdir ki, ehtiyatdan xərcləyirik. Özü də bu xərcləməni nəzərdə tutduğumuzdan çox edirik. Axı heç kəs proqnoz etməmişdi ki, neft bir ilin içində birdən-birə 115 dollara da qalxacaq və bugünkü kimi 68 dollara da düşəcək və bəlli deyil ki, ili hansı qiymətlə başa vuracağıq. Düzdür, 2008-ci ildə biz daha dramatik vəziyyətlə qarşılaşmışdıq. Ancaq hazırkı vəziyyətimizin o zamankından bir fərqi var. Həmin ərəfədə neft hasilatımız artan xətt üzrə inkişaf edirdi, indi isə azalan…\nO zaman Azərbaycan neft sənayesində bütün iri layihələrini başa vurmuşdu və elə bir kapital xərci yox idi. İndi isə həm ölkə daxilində, həm də ölkə xaricində meqa layihələr həyata keçirir. Bunların maliyyələşdirilməsində də Neft Fondu birbaşa və dolayısı ilə iştirak edir. Bu baxımdan əgər yaxın 5 ildə dünya bazarında neftin qiyməti orta hesabla 80 dollar olarsa, Neft Fonduna təqribən 55 milyarddan çox vəsait daxil olacağı gözlənilir. Ancaq həmin illərdə Neft Fondundan nə qədər vəsait xərclənməsinin planlaşdırılması prezidentin qərarından asılı olacaq”- deyə ekspert əlavə edib.\nEkspertin şərhlərindən aydın olur ki, hələ ki, əhalinin təşvişə düşməsinə ciddi əsas yoxdur. Ən azı yaxın günlər üçün. Amma neftin qiymətinin düşməsi bundan sonra da davam edərsə, bu o deməkdir ki, biz gələcək üçün yığılmış olan ehtiyat pulumuzu xərcləməkdə davam edəcəyik. Aydındır ki, belə bir vəziyyətin xalqın gələcəkdə yaşayışına təsir edəcəyi qaçılmaz olacaq.\nManatın bu vəziyyətə düşməsi təkcə neft amili ilə bağlıdırmı?\nİlham Şaban: Azərbaycanın hazırda dünya bazarında rəqabətə davamlı yeganə məhsulu onun neftidir\nAzərbaycan hökuməti bu gedişlə Gürcüstanda mövqelərini itirəcək


Yevlaxda üç nəfərin ölümündə təqsirli bilinənlərin işi -\nYevlax rayonunda üç nəfərin ölümündə təqsirli bilinən Allahverdi Məmmədov və Mais Mustafayevin cinayət işi üzrə ibtidai istintaq başa çatıb.\nHazırlıq iclasının vaxtı hələki müəyyən olunmayıb.\nİttihama görə, ötən ilin iyunun 30-da Yevlax rayonu ərazisində Abşeron rayon sakini Allahverdi Məmmədovun idarə etdiyi “Hovo” markalı yük avtomobili ilə Bakı şəhər sakini Mais Mustafayevin idarə etdiyi “Mercedes Sprinter” markalı mikroavtobus toqquşub.\nNəticədə Mais Mustafayevin sərnişinlərindən Şəmkir rayon sakinləri Samirə Musayeva, 12 yaşlı Emil Abdullayev və Abşeron rayon sakini Ziyafət Ələsgərova hadisə yerində ölüb, digər 4 sərnişin xəstəxanaya yerləşdirilib.\nİstintaq araşdırıması zamanı bu dəhşətli qəzanın günühkarları Allahverdi Məmmədov və Mais Mustafayev olduğu müəyyən edilib.\nİstintaq orqanı tərəfindən Allahverdi Məmmədov və Mais Mustafayevin barəsində Cinayət Məcəlləsinin 263.3-cü (yol hərəkəti və nəqliyyat vasitələrinin istismarı qaydalarını pozma, ehtiyatsızlıqdan iki və daha çox şəxsin ölümünə səbəb olduqda) maddəsi ilə ittiham elan edilib.\nAğcabədidə silahla gəzən narkotacir saxlanıldı - Əməliyyat\n8 Noyabr 13:48


No:118/21, Azərbaycan Respublikası Xarici İşlər Nazirliyinin Mətbuat xidməti idarəsinin nazir Ceyhun Bayramovun Müstəqil Dövlətlər Birliyi ölkələrinin Xarici İşlər Nazirləri Şurasının iclasında çıxışına dair məlumatı\nBu ilin 2 aprel 2021-ci il tarixində xarici işlər naziri Ceyhun Bayramov Müstəqil Dövlətlər Birliyi (MDB) ölkələrinin Moskva şəhərində keçirilən xarici işlər nazirləri Şurasının iclasında iştirak etmişdir.\nİclasda çıxış edən nazir, iclasın gündəliyinə uyğun mövzulara diqqəti yönəldərək, humanitar sahədə əməkdaşlığın davam etdirilməsinin bundan sonra da dövlətlərarası münasibətlərin möhkəmlənməsinə və Birliyin inkişafına töhfə verəcəyini qeyd etmişdir.\nNazir Ceyhun Bayramov "Müstəqil Dövlətlər Birliyinə üzv olan dövlət başçılarının 1941-1945 – ci illər Böyük Vətən Müharibəsinin başlanmasının 80 illiyi ilə əlaqədar Birliyə üzv dövlətlərin xalqlarına və dünya ictimaiyyətinə müraciəti layihəsi haqqında" Qərarını xüsusilə vurğulayaraq, Azərbaycanın faşizm üzərində Qələbənin qazanılmasına böyük töhfəsini diqqətə çatdırmışdır. Qərarının qəbul olunmasının nasizm ideologiyasına və onun müxtəlif təbliğat formalarına qarşı mübarizədə böyük əhəmiyyətə malik olduğu bildirilmiş, bu gün də MDB məkanında nasizmin təşviq olunduğu təəssüflə qeyd olunmuş və bu xüsusda, Ermənistanın paytaxtının mərkəzində faşist Qaregin Njdeyə abidə qoyulduğu misal kimi səsləndirilmişdir. Nazir vurğulamışdır ki, faşizmin qəhrəmanlaşmasına MDB məkanında yer olmamalıdır.\nDaha sonra nazir, Azərbaycan Ordusunun uğurlu əks-hücum əməliyyatı nəticəsində Ermənistanın işğalı altında olan ərazilərin azad edildiyini və Azərbaycan Respublikasının ərazi bütövlüyünün bərpa olunmasını vurğulamışdır. 10 Noyabr 2020-ci il tarixli üçtərəfli bəyanatın qəbul edilməsində Rusiya Federasiyasının səyləri xüsusilə də, Prezident Vladimir Putinin fəal vasitəçiliyi yüksək qiymətləndirilmişdir.\nBirgə Rusiya-Türkiyə Monitorinq Mərkəzinin fəaliyyətini yüksək qiymətləndirən xarici işlər naziri, bölgədə təhlükəsizlik və əməkdaşlığın gücləndirilməsi üçün yeni bir formatın yaradıldığını məmnunluqla vurğulamışdır.\nCeyhun Bayramov tədbir iştirakçılarının diqqətini işğal zamanı bütün şəhərlər və qəsəbələrin dəhşətli dağıntılara və vandalizm əməllərinə məruz qaldığına, dini və mədəniyyət abidələrinin qəsdən talan edilməsinə, məscidlər donuz tövləsinə çevrilməsinə yönəltmişdir. Hazırda bu ərazilərin yenidən qurulması və bərpa olunması işlərinin həyata keçirildiyini qeyd olunmuşdur.\nNazir, həmçinin üçtərəfli bəyanatlar çərçivəsində əldə olunan razılaşmaları yüksək qiymətləndirərək, kommunikasiyaların açılmasının bütün regionun xeyrinə olacağını və regional əməkdaşlıq üçün yeni perspektivlər açacağını tədbir iştirakçıların diqqətinə çatdırmişdir.\nCeyhun Bayramov vurğulamışdır ki, Azərbaycan üzərinə götürdüyü öhdəliklərə tam sadiqdir və üçtərəfli bəyanata uyğun olaraq bütün hərbi əsirləri Ermənistana qaytarmışdır. Eyni zamanda, nazir Ermənistan tərəfinin beynəlxalq hüquq normalarına və üçtərəfli bəyanata zidd əməllərinə diqqəti cəlb etmiş, o cümlədən Ermənistan hərbçilərinin Azərbaycan Respublikası ərazisinə qanunsuz daxil olmaq cəhdlərini, habelə Ermənistanın indiyədək Azərbaycanın işğaldan azad olunmuş ərazilərinə minaların basdırılması məlumatının Azərbaycana təqdim etmədiyini bildirmişdir.\nÇıxışın sonunda nazir beynəlxalq ictimaiyyətin və xüsusilə də, MDB-yə üzv dövlətlərindən ən yaxın tərəfdaşlarımızın işğaldan azad edilmiş ərazilərin minalardan təmizlənməsi və bərpası, bu ərazilərdə dinc yanaşı yaşamaq üçün müvafiq şərait yaradılması məsələlərində dəstəyinə ümid bəslədiyimizi səsləndirmişdir.\nEyni zamanda, çıxışında nazir Ceyhun Bayramov gündəlikdə olan digər məsələlərə toxundu.


28 nəfərə qarşı dələduzluq etdi - Sumqayıtda - son xeberler\nSumqayıtda dələduzluq edən şəxs saxlanılıb.\nSonxeber.az bildirir ki, bu barədə "Report"a Daxili İşlər Nazirliyinin (DİN) Mətbuat Xidmətindən məlumat verilib.\nBelə ki, Sumqayıt Şəhər Polis İdarəsi 1-ci Polis Bölməsinə Yevlax rayon sakini A.Abışovanın aldadılaraq 550 manat pulunun alınması barədə məlumat daxil olub.\nPolis əməkdaşlarının keçirdikləri əməliyyat-axtarış tədbirləri nəticəsində dələduzluğu törətməkdə şübhəli bilinən F.İsmayılov müəyyən edilərək saxlanılıb.\nƏtrafında aparılan tədbirlərlə onun daha 25 nəfərə qarşı dələduzluq etməsi, habelə Sumqayıt şəhər sakinləri olan 2 nəfəri aldadaraq onlardan ümumilikdə 6 600 manat pul alması da müəyyən edilib.\nFaktla əlaqədar Cinayət Məcəlləsinin 178.2.4-cü (dələduzluq - xeyli miqdarda ziyan vurmaqla törədildikdə) maddəsi ilə cinayət işi başlanıb.\nKriminal Baxılıb: 916 Tarix: 17 noyabr 2020


Türkiyədə “küçə iftar süfrələri” ənənəsi davam edir | Sələf Xəbər\nTürkiyədə “küçə iftar süfrələri” ənənəsi davam edir\nTürkiyədə ilk dəfə 2005-ci ildə Fatih Bələdiyyə sədri Mustafa Dəmir tərəfindən təməli qoyulan “küçə iftar süfrələri” ənənəsi bu il də davam edir.\n“Sələf Xəbər” Türkiyə mediasına istinadən xəbər verir ki, bu il də həmişə olduğu kimi, Ramazanın ilk günü Sultanəhməd meydanında 12 min nəfərlik böyük iftar süfrəsi açılıb. Nəhəng iftar yeməyində 1440 kq ət, 1800 kq düyü və 1400 kq paxlava istifadə edilib.\nRamazanın ilk günündə minlərlə vətəndaşı eyni süfrədə görüşdürən Fatih Bələdiyyəsi Sultanəhməd meydanında qurulan nəhəng iftar süfrəsində çox sayda yerli və xarici vətəndaşı da qonaq edib. 12 min adamın qatıldığı nəhəng iftar görüşməsi bir çox televiziya və radio kanalı tərəfindən canlı olaraq yayınlanıb.\nXatırladaq ki, ilk dəfə 1821-ci ildə Anadoluda başlayan, daha sonra Rumeli və Yeddiqüllə divarlarında davam edən “top atışı” mərasimi də Sultanəhməd meydanında yenidən canlandırılıb.\nHələ qədim zamanlardan Osmanlının ən əhəmiyyətli məkanlarından biri olan Sultanəhməd meydanı Ramazan ayı gəlmədən əvvəl hazırlanır və insanları bir yerə toplamaq üçün ən gözəl şəkildə bəzədilirdi. Məscid və meydanın bu qədər ahəngli bir formada yerləşdirildiyi şəhər arxitekturası insanlara həm ibadət etməyə, həm də iftar və sahurlarını eyni məkanda edə bilmə imkanı təmin edirdi. Meydana nəhəng qazanlar qoyular, yerə uzun süfrələr açılardı. Yeməklərin təşkilində padşah və dövlətin səlahiyyətliləri nümayəndələri tərəfindən köməklik göstərilərdi.\nBu adət Fatih Bələdiyyəsi tərəfindən Sultanəhməd meydanında Ramazan ayının ilk günündə yenidən tətbiq olunaraq iftar yeməklərində insanları bir yerə topladı.\nEyni süfrədə yalnız eyni yeməyi deyil, eyni həyəcanı və mənəvi dincliyi paylaşdığını söyləyən Mustafa Dəmir iftar süfrəsində iştirak edən bütün qonaqlara təşəkkür edib. Həmçinin, iftar vaxtının girdiyini bildirən top atışı mərasiminin də niyə məhz Sultanəhməd meydanında keçirildiyini bildirən sədr: “Bura bizim üçün Məkkə, Mədinə və Qüdsdən sonra dünyadakı ən mənəvi nöqtədir.\nRamazanın bu mənəvi atmosferindən bir şeylər qazanmaq üçün insan heç tanımadığı insanlar ilə eyni süfrəni paylaşır”, – sözləri ilə çıxış edib.\n“Küçə iftarları proqramı”nın İstanbulda Ramazan ayı boyunca 15 məhəllədə davam edəcəyi planlaşdırılıb. Ayrıca, orucluq ayı boyunca Ramazan gəzintiləri, lokum və limonad paylanması kimi adətlərin yenidən canlanması da gözlənilir.\n Sələf Xəbər: Sələf Xəbər: Uca Allah buyurur: “İnsanlara doğru yolu göstərən, bu yolun və (haqqı batildən) ayırd edənin açıq-aydın dəlilləri olan Quran Ramazan ayında nazil edilmişdir. Sizlərdən bu aya çatan şəxslər (həmin ayı) oruc tutmalıdırlar”. (Qurani-Kərim, “Bəqərə” surəsi, 185-ci ayə)\nMəhəmməd Peyğəmbər (Allahın ona salavat və salamı olsun) buyurmuşdur: “Kim oruc tutana iftar verərsə, ona oruc tutanın savabı qədər savab yazılar. Bundan əlavə bu səbəbdən oruc tutanın savabından heç bir şey azalmaz”. (ət-Tirmizi)


Marsda həyat başlayacaq 2027-ci ildə | Sia.az\nMarsda həyat başlayacaq 2027-ci ildə\nMaraqlı - 02.12.2016 10:08 - Oxunma sayı: 2768\n2027-ci ildə Mars planetində həyat başlayacaq. SİA-nın xarici media orqanlarına istinadən verdiyi məlumata görə, orada insan həyatının başlaması üçün hazırlanan layihənin adı “Mars One”dır. Layihənin rəhbəri Bas Lansdorp bildirib ki, Marsda yaşamaq üçün 200-min insan müraciət edib. Hələ ki, onlardan 50 kişi və 50 qadın seçilərək müəyyən testlərdən keçirilirlər. Sonda isə ilk mərhələ üçün 4 insan seçilib, Marsa göndəriləcək.\nLayihə rəhbərinin sözlərinə görə, sözügedən planetə hər iki ildən bir yeni qrup göndəriləcək və oradakı insanların sayı çoxalacaq. Marsda yaşayan insanların geri dönüşü olmayacaq. Onlar orada öz həyatları üçün lazımi bitkiləri yetişdirməli və sistem xarab olarsa, onu təmir etmək bacarığına yiyələnməlidirlər. Marsda yaşayacaq insanların yaşı 18-dən yuxarı olmalı və onlar birlikdə komanda şəklində hərəkət etməli, çətinliklərin öhdəsindən gəlməlidirlər. Həmin insanların sağlamlıqları da yoxlanılacaq. Yerdə süni olaraq Marsdakı şəraitə oxşar mühit yaradılacaq və seçiləcək insanlar testdən keçiriləcək.\nMarsdakı yaşayışı Yerdən izləmək mümkün olacaq. Müraciət etmək üçün hər insan 25 dollar ödəməlidir. Oradakı həyatın yayım hüququna sahib olacaq şirkət və digər sponsorlar Marsda insan kaloniyası yaratmaq üçün lazım olan 6 milyard dolları ödəyəcəklər. Seçiləcək 4 nəfərin Yerdəki yaxınlarına isə ayda 65-145 min dollar arasına maaş veriləcək.\nQeyd edək ki, Marsa gediş müddəti 7 ay davam edəcək.


Oktyabr 26, 2021 – GADTB\nGündəlik Arxivlər: Oktyabr 26, 2021\nGADTB-nin Mətbuat Mərkəzinə daxil olan məlumata görə, Türkiyə Kosmik Agentliyinin (TUA) Beynəlxalq Astronavtlar Federasiyasına (IAF) rəsmi üzvlüyü qeydə alınıb. Türkiyə Kosmik Agentliyinin (TUA) “Twitter” hesabında IAF üzvlüyü ilə bağlı açıqlama verilib. Açıqlamada TUA-nın 71 ölkədən 407-dən çox üzvü olan ən böyük kosmik quruluşa rəsmi üzvlüyünün IAF Baş Assambleyasında qeydə alındığı …\nErmənilər saxta xəritə ilə Azərbaycanla sərhədi müəyyənləşdirməyə çalışırlar\nGADTB-nin Mətbuat Mərkəzinə daxil olan məlumata görə, Ermənistan sərhədlərin müəyyənləşdirilməsi işlərini özlərinə sərf edən xəritə ilə aparmağı planlaşdırır. Ermənistan KİV-i xəbər verir ki, Milli Elmlər Akademiyasının fəxri doktoru, kartoqraf Ruben Qalçyan Azərbaycanla Ermənistan arasında demarkasiya işlərinin guya 1926-cı ildə hazırlanmış saxta xəritə əsasında aparmağı təklif edib. “Ermənistan üçün minimal ərazi …\nGADTB-nin Mətbuat Mərkəzinə daxil olan məlumata görə, Güney Azərbaycan Demokratik Türk Birliyi (GADTB) başqanı sayın Əjdər bəy Tağızadə Güney Azərbaycanın problemləri və molla zehniyyəti ilə bağlı danışıb. Sayın Əjdər bəy Tağızadə Azərbaycanın Qacar dövlətini çevriliş yolu ilə İrana dövlətinə çevirmək, irqçi fars rejiminin Qacar dövləti ərazilərinə hakim edilməsi, Azərbaycanın güneyində …\nAzərbaycan və Türkiyə prezidentləri Qarabağda aeroportun açılışını etdilər\nGADTB-nin Mətbuat Mərkəzinə daxil olan məlumata görə, Füzuli Beynəlxalq Hava Limanının açılışı olub. Azərbaycan Prezidenti İlham Əliyev və Türkiyə Prezidenti Rəcəb Tayyib Ərdoğan mərasimdə iştirak ediblər. Xatırladaq ki, yanvarın 14-də Prezident İlham Əliyev Füzuli Beynəlxalq Hava Limanının təməlini qoyub. Aeroportun uçuş-enmə zolağının uzunluğu 3 000 metr, eni isə 45 metrdir. …\nİran rejimi azərbaycanlı milli fəal Şəhruz Bərzgəri mühakimə etdi\nGADTB-nin Mətbuat Mərkəzinə daxil olan məlumata görə, irqçi fars rejim dünən azərbaycanlı milli fəal Şəhruz Bərzgəri mühakimə etdi. Azərbaycanlı milli fəal şərlənərək, vəzifə başında döydüyü Əli Məzlumi Yengi adlı şəxsin şikayəti əsasında, eləcə də “mitinqdə qanunsuz iştirak etmək” və “rejimin məmurlarına tabe olmamaq” ittihamlarından mühakimə edilib. Qeyd edək ki, Əbülfəz …\nGADTB-nin Mətbuat Mərkəzinə daxil olan məlumata görə, “Tayms of İsrail” yazır ki, İsrail Hərbi Hava Qüvvələri (İAF) növbəti ilin əvvəlində İranın nüvə təsisatlarının vurulması ilə bağlı təlimlərə başlayacaq. Bildirilib ki, Təl-Əviv son aylarda bununla bağlı hazırlıqları sürətləndirib. “Vaşinqton-Tehran arasında 2015-ci ildə imzalanan razılaşmadan sonra İsrail İranın nüvə obyektlərinə hücum məsələsini …


Ermənistan Qarabağa maliyyə yardımı etməkdən imtina etdi\n10:29 22 Fevral 2020\nBöhran dərinləşir - Paşinyan Saakyanın pulunu kəsdi\n12:19 11.06.2019 (Yenilənib 14:29 11.06.2019) Qısa URL\nNəşrin mənbələri yaranmış vəziyyəti Ermənistanın "Dağlıq Qarabağ"a sanksiyaların tətbiqinə dair ilk hal adlandırıb\nBAKI, 11 iyun - Sputnik. Nikol Paşinyan hökuməti Dağlıq Qarabağ separatçılarının maliyyə köməkliyi barədə xahişini rədd edib. Sputnik Azərbaycan xəbər verir ki, bu barədə Ermənistanın "Politik" nəşri məlumat yayıb.\nMəlumata əsasən, Yerevan rəhbərliyi maliyyə köməkliyi qarşılığında qondarma "Dağlıq Qarabağ Respublikası"nın "təhlükəsizlik şurasının sədri" Vitali Balasanyanın istefaya göndərilməsini tələb edib.\nErməni nəşri yazır ki, rəsmi Yerevan artıq iki aydır ki Dağlıq Qarabağ separatçılarının maliyyə köməkliyi barədə xahişini rədd edir. Nəşrin mənbələri yaranmış vəziyyəti Ermənistanın "Dağlıq Qarabağa" sanksiyaların tətbiqinə dair ilk hal adlandırıb.\nQeyd edək ki, daha əvvəl Qarabağ separatçılarının lideri Bako Saakyan Balasanyanla görüşüb və onu istefaya getməyi təklif edib. Saakyan Balasanyana izah edib ki, onun istefasını Ermənistan rəhbərliyi tələb edib.


09-03-2018 / 16:47\nNar intellektual bilik yarışlarını dəstəkləməyə davam edir. Artıq bir neçə ildir ki, “Brain Ring” yarışının sponsorluğunu öz üzərinə götürmüş mobil operator bu il də məşhur bilik yarışlarının baş sponsoru oldu.\nXeberler.az bildirir ki, mart ayında “Brain Ring” intellektual bilik yarışlarının növbəti – onuncu mövsümü start götürüb.\n“Brain Ring” bilik yarışlarında respublikanın 15 bölgəsi və 10 ali məktəbini təmsil edən 32 komanda iştirak edir. İyun ayınadək davam edəcək yarışlar hər həftənin bazar günü AzTV vasitəsilə yayımlanır.\nNar gəncləri stimullaşdırmaq üçün müxtəlif səpkili bilik yarışları, intellektual oyunları dəstəkləməyə çalışır və bununla da onların elmə, təhsilə, biliyə olan marağını artırmağa səy göstərir, maariflənməni təşviq edir. Artıq dördüncü “Brain Ring” mövsümüdür ki, televiziya tamaşaçılarının yarışlara olan marağını daha da artırmaq məqsədilə “Brain Ring” və Nar onlayn müsabiqə keçirirlər. Belə ki, verilişin yayımı zamanı Nar-ın Twitter hesabında qoyulan suala ən tez cavab verən izləyicilər xüsusi hədyyələr qazanırlar. Beləliklə, “Brain Ring” həvəskarları bu intellektual yarışı izləmək fürsəti ilə yanaşı, həm də Nar operatorundan hədiyyələr qazanmaq şansı əldə edirlər.\nBrain Ring yarışlarının qalibi müəyyənləşdi\nNar-dan hədiyyə qazanın- Müsabiqə davam edir\nBrain Ring izləyərək hədiyyə qazan\nNar-dan hədiyyə qazanmaq imkanı\nBrain Ring izlə, Nar-dan hədiyyə qazan


Prezident İlham Əliyev Türkiyənin milli müdafiə nazirinin başçılıq etdiyi nümayəndə heyətini qəbul edib » www.xeberleragentliyi.com\nwww.xeberleragentliyi.com » Arxiv » Prezident İlham Əliyev Türkiyənin milli müdafiə nazirinin başçılıq etdiyi nümayəndə heyətini qəbul edib\nAzərbaycan Respublikasının Prezidenti İlham Əliyev sentyabrın 28-də Türkiyə Respublikasının milli müdafiə naziri Nurəddin Caniklinin başçılıq etdiyi nümayəndə heyətini qəbul edib.\nDövlətimizin başçısı Nurəddin Caniklini Türkiyə Respublikasının milli müdafiə naziri kimi yüksək vəzifəyə təyin olunması münasibətilə təbrik etdi və ona fəaliyyətində uğurlar arzuladı. Prezident İlham Əliyev, eyni zamanda, Nurəddin Caniklinin yeni vəzifəyə təyin olunduqdan sonra qısa müddət ərzində Azərbaycana səfərə gəlməsindən məmnunluğunu ifadə edərək bildirdi ki, ölkələrimiz qardaş ölkələrdir və ona görə də Azərbaycan və Türkiyə nazirləri ilk səfərlərini qardaş ölkələrə edirlər. Ölkələrimiz arasında bütün sahələrdə, o cümlədən hərbi-texniki sahədə çox yaxşı əməkdaşlığın və iş birliyinin mövcud olduğunu vurğulayan Prezident İlham Əliyev hərbi-texniki sahədə birgə fəaliyyətin geniş olduğunu dedi. Dövlətimizin başçısı qeyd etdi ki, hərbi texnikanın Türkiyədən alınması bizim gücümüzü daha da artırır. Həm Azərbaycanda, həm də Türkiyədə tez-tez birgə hərbi təlimlərin keçirilməsini yüksək qiymətləndirən Prezident İlham Əliyev bildirdi ki, bu, Türkiyə-Azərbaycan birliyini daha da gücləndirir və bölgədə sülhün və sabitliyin möhkəmləndirilməsi işinə xidmət edir.\nMilli müdafiə naziri Nurəddin Canikli Türkiyə Respublikasının Prezidenti Rəcəb Tayyib Ərdoğanın salamlarını və ən xoş arzularını dövlətimizin başçısına çatdırdı. Nurəddin Canikli öz növbəsində Azərbaycan ilə Türkiyənin qardaş ölkələr olduğunu və əlaqələrimizin bütün sahələrdə uğurla inkişaf etdiyini vurğulayaraq bildirdi ki, məqsədimiz bu əməkdaşlıq əlaqələrini daha da genişləndirmək və möhkəmləndirməkdir. Nurəddin Canikli Türkiyənin FETÖ ilə mübarizəsinə ölkəmizin verdiyi dəstəyə görə minnətdarlığını bildirdi.\nPrezident İlham Əliyev bu yaxınlarda Türkiyə Prezidenti Rəcəb Tayyib Ərdoğanla Nyu-Yorkdakı görüşünü məmnunluqla xatırladı.\nDövlətimizin başçısı Türkiyə Respublikasının Prezidenti Rəcəb Tayyib Ərdoğanın salamlarına görə minnətdarlığını bildirdi, onun da salamlarını Türkiyənin Prezidentinə çatdırmağı xahiş etdi.


19 Oktyabr 2021 13:52\nAlqı-satqı saytlarında kirayə mənzil axtaran vətəndaşlar bu xəbəri oxuyun, çünki, bəzi şəxslər saytlarda hər hansı bir mənzili dəyərindən çox aşağı qiymətə elana qoyurlar.\nMilli.Az Xəzər TV-yə istinadən xəbər verir ki, zəng vurduqda isə evin başqasına verilməməsi üçün bank hesabına beh və ya kirayə pulunun göndərilməsini bildirirlər. Qiymətin ucuz olduğunu görən vətəndaş isə təbii ki, evi əldən buraxmamaq üçün həmin şəxsin bank hesabına beh göndərməli olur. Sonda isə nə kirayə evə köçə, nə də ki verdiyi pulu ala bilir. Belə bir hadisə ilə Bakı şəhər sakini Hüseyn Həsənov qarşılaşıb. Hadisənin təfərrüatlarını təqdim edirik.\n29 Noyabr 17:28 16 531 Bakıda intim videoları ilə şantaj edildiyi üçün özünü binadan atan qızla bağlı RƏSMİ AÇIQLAMA\n12:12 8 504 Gücləndirici həblər kişini ələ verdi - Həyat yoldaşı bacısı ilə ona xəyanət etdiyini üzə çıxardı\n02:31 6 090 Müştərilərin qarşısına açıq-saçıq geyimdə çıxan qız saxlanıldı - FOTOlar\n29 Noyabr 18:08 5 241 13 yaşlı qızı zorlayan oğlanın atasından dəhşətə gətirən təklif - VİDEO\n29 Noyabr 18:38 4 652 51 yaşlı azərbaycanlı müğənni 3-cü dəfə evlənir - FOTO\n00:01 3 726 Günün qoroskopu: İşgüzar məsələləri müzakirə etmək olar\n12:15 3 696 Azərbaycanda hərbi helikopter qəzaya uğradı, ölənlər və yaralananlar var\n27 Noyabr 22:48 28 845 Narkotikdən danışan Aqil M.Quliyev: "Bu dərddən insan qırıla bilmir"\n27 Noyabr 11:30 25 772 Qadın müəllim soyunma müqabilində uşaqlarla “daş, qayçı, kağız” oynadı - VİDEO\n26 Noyabr 17:18 25 025 Aysel oğlunun problemini gizlədirmiş\n27 Noyabr 09:30 23 892 Tanış olduğu kişinin evinə gedən qız zorlandı - Gördüm ki, qəlyanın qəribə tamı var...\n28 Noyabr 15:07 18 658 İbrahim Tatlısəs gənc aktrisaya heyran qaldı: Estetik etdirmə!


AİB Azərbaycanda su təchizatı sisteminin bərpası üçün 600 milyon dollar ayırıb\n23 Sentyabr 2009 14:59 (UTC+04:00)\nAsiya İnkişaf Bankının (AİB) Direktorlar Şurası çərşənbə günü ölkənin su təchizatı və kanalizasiya sisteminin bərpası üçün Azərbaycana 600 milyon dollar həcmində multitranş maliyyələşmə imkanı yaradıb. Bu barədə çərçənbə günü AİB-dən yayılan məlumatda deyilir.\n"İnvestisiya proqramı şəhərlərdə və Bakı ətrafı qəsəbələrdə 500 000 insan üçün suyun verilməsi və təmizlənməsi prosesinin keyfiyyətini yaxşılaşdıracaq", - bankın Mərkəzi və Qərbi Asiyada şəhər xidməti üzrə direktoru Metyu Vestfol deyib.\nMəlumatda deyildiyi kimi, multitranş maliyyəşmə AİB və ölkə hökuməti arasında səkkiz illik əməkdaşlıq üçün əsas olacaq. İlkin tranş su təchizatı sisteminin inkişafı və bərpası, planlaşdırmanın genişlənməsi, Naxçıvan və Göyçay şəhərlərində layihənin idarəsi üzrə ofislərin yaradılmasına, növbəti tranş isə digər şəhərlərdə bənzər fəaliyyətin həyata keçirilməsinə yönəldiləcək.\nİnvestisiya proqramı su və sanitar xidmət idarələrinin iş metodlarının dəyişilməsini təmin edəcək. Su sayğaclarının qurulması öz növbəsində xidmət təchizatçılarının maliyyə baxımından həyat qabiliyyətini yaxşılaşdıracaq, - AİB layihəsinin rəhbəri Şakil Xan deyib. Proqram əhalinin səhhətinə müsbət təsir göstərəcək və sudan yaranan xəstəliklər azalacaq.\nAİB-in ilk tranşı 75 milyon dollar təşkil edir və 24 il müddətinə təqdim ediləcək. Azərbaycan hökumətinin bu layihədə iştirakı 25 milyon dollardır. "Azərsu" SC layihə üzrə icraedici agentlik qismində çıxış edəcək. Naxçıvanda isə bu vəzifəni Meliorasiya və Su Təsərrüfatı Dövlət Agentliyi icra edəcək.\n"Azərsu" SC-nin layihə üzrə məsləhətçisi AICO Consulting Ltd/European Consultans Organization konsorsiumudur. Məsləhətçi işin detallaşdırılması çərçivəsində üçillik plan hazırlayıb.\nBiznes və iqtisadiyyat xəbərləri 11:24\n"AccessBank" kredit kampaniyasının müddətini uzadıb\nBiznes və iqtisadiyyat xəbərləri 17 Yanvar 14:49\nPAŞA Bankın fərdi bankçılıq filiallarında “Asan İmza” mobil elektron imza məhsulu təqdim edilir\nBiznes və iqtisadiyyat xəbərləri 16 Yanvar 19:40\nBiznes və iqtisadiyyat xəbərləri 16 Yanvar 17:09\nVergilər nazirinin yeni müşavirləri təyin olunub\nBiznes və iqtisadiyyat xəbərləri 16 Yanvar 14:08\nYanvarın 17-nə manatın dollara nisbətdə orta çəkili məzənnəsi\nBiznes və iqtisadiyyat xəbərləri 16 Yanvar 13:48


Mən əbədiyyət üfüqlərində doğan eşq günəşiyəm adli Beynəlxalq Elmi Konfrans keçiriləcəkdir. -\n“Mən əbədiyyət üfüqlərində doğan eşq günəşiyəm” adli Beynəlxalq Elmi Konfrans keçiriləcəkdir.\nÖzbəkistan Milli Elmlər Akademiyasında dahi Nəsimiyə həsr olunmuş “Mən əbədiyyət üfüqlərində doğan eşq günəşiyəm” adli Beynəlxalq Elmi Konfrans keçiriləcəkdir.\nÖzbəkistandakı Heydər Əliyev Mərkəzi, Azərbaycan və Özbəkistan Milli Elmlər Akademiyalarının dəstəyi ilə Daşkənddə "Mən əbədiyyət üfiqlərində doğan eşq günəşiyəm" adlı Beynəlxalq Elmi Konfrans keçiriləcəkdir. Özbəkistan Milli Elmlər Akademiyasında keçiriləcək konfransda hər iki ölkənin Nəsimişünas alimləri iştirak edəcəklər.\nAzərbaycan Respublikasının Prezidenti cənab İlham Əliyevdahi Azərbaycan şairi İmadddin Nəsiminin 650 illik yubileyini nəzərə alaraq 2019-cu ili ölkəmizdə “Nəsimi ili” elan edilməsi ədəbiyyat tariximizdə böyük hadisədir.\nBununla əlaqədər, cari il 4 dekabr tarixində saat 14:00-də Özbəkistan Milli Elmlər Akademiyasının Özbək dili, ədəbiyyatı və folkloru İnstitutunda dahi Azərbaycan şairi, filosofu İmadəddin Nəsiminin 650-illik yubileyinə həsr olunmuş “Mən əbədiyyət üfüqlərində doğan eşq günəşiyəm” adlı Beynəlxalq Elmi Konfrans keçiriləcəkdir.\nBeynəlxalq Elmi Konfransda Özbəkistan və Azərbaycan elm xadimləri, alimlər, ədəbiyyatşünaslar, hər iki ölkənin şairləri və yazıçılari, tərcüməçilər və jurnalistlər iştirak edəcəklər.\nQeyd edək ki, Elmi Konfrans çərçivəsində həm də dahi Azərbaycan şairi Nizami Gəncəvinin özbək dilinə tərcümə olunan “Xəmsə” əsərinin təqdimatı nəzərdə tutulur.\nBu əsər Özbəkistanın xalq şairi Camal Kamal tərəfindən özbək dilinə tarixdə ilk dəfə olaraq tərcümə edilmiş və Özbəkistandakı Heydər Əliyev adına Azərbaycan Mədəniyyət Mərkəzinin layihəsi ilə çap edilib.\nSözügedən Elmi Konfransı giriş sözü ilə Özbəkistan Respublikası Elmlər Akademiyasının Özbək dili, ədəbiyyatı və folkloru İnstitunun direktoru, professor Nizaməddin Maxmudov, Özbəkistan Milli Elmlər Akademiyasının vitse-prezidenti, professor Baxrom Abduxalımov, Özbəkistandakı Heydər Əliyev adına Azərbaycan Mədəniyyət Mərkəzinin direktoru, Azərbaycan Səfirliyinin birinci katibi Samir Abbasov giriş sözü və təbrik çıxışı edəcəklər.\nTədbirdə Özbəkistan Elmlər Akademiyasının Özbək dili, ədəbiyyatı və folkloru İnstitunun elm xadimi, akademik Tura Mirzayev, Özbəkistanın xalq şairi, tərcüməçi Camal Kamal, Özbəkistan Respublikası Özbək dili, ədəbiyyatı və folkloru İnstitunun bölmə müdiri, filologiya elmləri doktoru İbroxim Xakkulov, AMEA-nın Z.Bünyadov adına Şərqşünaslıq İnstitutunun alimi, Filologiya üzrə fəlsəfə doktoru Səadət Şıxıyeva,Azərbaycan Milli Elmlər Akademiyası M. Füzuli adına Əlyazmalar İnstitunun bölmə müdiri, filologiya elmləri namizədi Kərimulla Məmmədzadə, Azərbaycan Yazıçılar Birliyinin üzvü, Prezident təqaüdçüsü, gənc şair Fərid Hüseyn, Nəsiminin vətənindən Azərbaycanın Şamaxı-İsmayıllı regional mədəniyyət idarəsinin rəisi Elnur Hüseynov, Özbəkistan Yazıçılar Birliyinin sədr müavini Qayrat Məcid, Özbəkistan Milli ElmlərAkademiyası Özbək dili, ədəbiyyatı və folkloru İnstitunun elm xadimi, filoloğiya elmləri namizədi Erqaş Oçilov, Buxara Dövlət Universitetinin dosenti, filoloğiya elmləri namizədi Xusniddin Eşonkulov, Buxara Dövlət Universitetinin dosenti, filologiya elmləri namizədi Zilola Amonova, gənc tədqiqatçı-jurnalist Rüstəm Cabbarov və başqaları məruzələrlə çıxış edəcəklər.\nNəsimi yaradıcılığı elə bir qüdrətə malikdirki, onu dünya ədəbiyyatının zirvəsi, fəlsəfi şeirin məbədgahı adlandırmaq olar.\nTədbir çərçivəsində Özbəkistandakı Heydər Əliyev adına Azərbaycan Mədəniyyət Mərkəzinin təşəbbüsü ilə Nəsiminin qəzəllərinin Özbək dilinə tərcüməsi və Daşkənddə nəşri layihəsi haqqında məruzələr olacaqdır. Qeyd edək ki, dahi şairin qəzəlləri “Jononni sevərmən” adlı kitab halında ilk dəfə olaraq Daşkənddə Özbək dilində işıq üzü görüb və konfransda oxuculara təqdim ediləcəkdir.


Obama tarixe düşdü - Azadliq Xeber\nObama tarixe düşdü\nAmerika Birləşmiş Ştatları prezidenti Barak Obama öz hakimiyyəti dövründə 50 ştatın hamısına səfər edən 4-cü ABŞ dövlət başçısı olub.\nANS PRESS “Reuters” agentliyinə istinadən məlumat verir ki, Obamanın hakimiyyətdə olduğu 6 il yarım ərzində səfər etdiyi sonuncu ştat Cənubi Dakota olub. Burada Obama Uotertaun şəhərinin kollec tələbələri qarşısında çıxış edib.\nBu region Respublikaçılar partiyasının istinadgahı hesab edilir və artıq uzun illərdir demokratlara səs vermir.\nObamadan qabaq 50 ştatın hamısına səfər edən ABŞ prezidenti isə 1969-1974-cü illərdə hakimiyyətdə olan Riçard Nikson olmuşdu. O, bütün ştatlara 3 ildən az müddətdə səfər etmişdi.


“Donos yazmaqdan və intriqalardan başqa əlindən heç nə gəlməyən belələri fikirləşir ki...”\n“Donos yazmaqdan və intriqalardan başqa əlindən heç nə gəlməyən belələri fikirləşir ki...” Siyasət\n29 Fevral 2016 12:38\n"Turist cəlbi üçün turist zonalarında qiymətlər aşağı salınmalı və kazinoların açılmasına icazə verilməlidir"\nBütöv Azərbaycan Xalq Cəbhəsi Partiyasının sədri, millət vəkili Qüdrət Həsənquliyev Moderator.az-ın bir neçə sualını cavablandırıb:\n- Qüdrət bəy, Prezidentin İrana son səfərini necə qiymətləndirirsiniz?\n- Çox yüksək. İranla əlaqələr gücləndirilməli, viza rejimi aradan qaldırılmalı, İrandan Azərbaycana investisiya və turist axınına nail olmalıyıq. Azərbaycan dünyəvi dövlət olduğundan və dil problemi olmadığından İran vətəndaşları üçün cox cəlbedicidir, bundan faydalanmaq lazımdır. Əlaqələrin genişlənməsi Cənubi Azərbaycanda milli şüurun inkişafına da öz töhfəsini verəcək. Turist cəlbi üçün turist zonalarında qiymətlər aşağı salınmalı və kazinoların açılmasına icazə verilməlidir. Onsuz da tez-tez eşidirik ki, bu və digər yerdə qanunsuz kazinolar aşkar edilib. Həm də Topaz özü qumardır və biz onu leqallaşdırmışıq. Gürcüstan kazinolar hesabına Azərbaycandan, İrandan, Türkiyədən çoxlu turist cəlb edə bilib. Mən əvvələr bunun əleyhinə olsam da indiki maliyyə durumumuz bunu tələb edir.\n- Başqa bir məsələyə münasibət bildirmənizi istərdik. Parlamentdə müxalif fikirlərin və tənqidin zəifləməsi ölkənin, həmçinin indiki iqtidarın xeyirinədir, yoxsa ziyanına? Sonuncu iclasda parlamentin fəal deputatlarından olan Zahid Oruc da büdcə məsələsi kimi vacib məsələdə susdu...\n- Parlament müxalifəti olmayan ölkəni dünyaya heç vaxt demokratik ölkə kimi təqdim etmək olmaz. Ölkədə tənqidi fikrə ehtiyac var və ən ciddi tənqidləri xalq elə Prezdentdən eşidir. Qanunun aliliyi ilə əlaqədar, məmur özbaşınalığı haqqında, büdcə vəsaitlərindən səmərəli istifadə olunması, xalqın fəal olub ictimai nəzarəti həyata keçirməsi barədə və s. Əlbəttə, iqtidarda heç bir tənqidin olmamasını istəyən insanlar var. Donos yazmaqdan və intriqalardan başqa əlindən heç nə gəlməyən belələri fikirləşir ki, bir gün onlar da tənqid oluna bilər. İqtidara və ölkəyə ən böyü zərəri onlar vururlar. Tənqidi yalnız radikal və xaricdən idarə olunan müxalifət söyləsə bu onların sosial bazasını çox böyük sürətlə genişləndirər. Bəlkə də zamanında həmin qüvvələr tərəfindəön irəli çəkilmiş bəzi məmurlar keçmiş şeflərinin zamanının çatdığını düşünüb bu istiqamətdə fəaliyyətlərini genişləndiriblər. Son iclasa gəldikdə isə heç olmasa iki nəfər tənqidi çıxış edib büdcə qanununun əleyhinə səs verdi. Bu da onu təsdiq edir ki, parlament müxalifəti zəif də olsa var.\n- Qüdrət bəy, son qəbul olunmuş qərarlar iqtisadi inkişafı stimullaşdıracaqmı?\n- İslahatlar davam etdiriləcəksə və bütün sahələri, xüsusilə, məhkəmə sistemini də əhatə edəcəksə mütləq uğurlu nəticələr olacaq. Çünki süründürməçiliyin olmadığı ədalətli məhkəmə sistemi olduqda biz Azərbaycana investisiya cəlb edə bilərik. Transmilli şirkətlərə baxmayın, onlar özlərini bizim kimi ölkələrdən güclü sayırlar və əmindirlər ki, onların hüquqlarını heç kim poza bilməz. Digər sahibkarlar isə qanunun aliliyinə diqqət yetirirlər. Qanunun aliliyinin təminatı isə məhkəmələrdir. Amma hər bir halda her şeyin bir an içində dəyişəcəyini gözləmək sadəlövhlük olar. Dünyanın istənilən ölkəsində aparılmış ən uğurlu islahatların nəticəsi özünü bir müddət sonra göstərir. İslahatların uğrunu şərtləndirən əsas amillərdən biri sabitlikdir. Xalqımız bunu da nəzərə almalıdır.


“Sərhədsiz reportyorlar” “Media haqqında” qanun layihəsinə yenidən baxılmasına çağırıb – TribunaNews\nDekabr 29, 2021 admin\t0 Comments\nAzərbaycan parlamenti mətbuat azadlığını ciddi şəkildə sarsıdan qanunu qəbul etməyə hazırlaşır. “Sərhədsiz reportyorlar” təşkilatı hakimiyyəti Azərbaycan Konstitusiyasına və Avropa İnsan Hüquqları Konvensiyasının prinsiplərinə zidd olan qanun layihəsinə yenidən baxmağa çağırır.\nBu barədə təşkilatın 29 dekabr tarixli bəyanatında deyilir.\nNə baş verib: Azərbaycan Milli Məclisinin deputatları ötən ilin yazından gizli hazırlanan “Media haqqında” qanun layihəsini cümə axşamı üçüncü və yekun oxunuşda qəbul etməyə hazırlaşırlar.\nQanun lahiyəsinə etirazlar: Dekabrın 28-də 30-dan çox müstəqil və müxalifətyönlü KİV jurnalisti Bakıda parlamentin binası qarşısında qanun layihəsinə etiraz edib. Reportyor Nərgiz Absalamova polis əməkdaşı tərəfindən döyülüb və büzdüm sümüyü sınıb. Bu, polisin repressiyasına baxmayaraq, həmin məsələ ilə əlaqədar ikinci etiraz aksiyası idi.\nQanun layihəsi nəyi ehtiva edir: Jurnalistlərin reyestrinin və vahid mətbuat kartının yaradılmasını nəzərdə tutur. Yalnız bu kartı olanlar və KİV-ləri hakimiyyət tərəfindən qeydiyyatdan keçənlər jurnalist statusundan istifadə edə biləcəklər. Digərləri onların fəaliyyətinin, əsasən də onlara məhəl qoymayan rəsmi mənbələrlə iş zamanı fəaliyyətlərinin məhdudlaşdırılması ilə üzləşə bilərlər.\n“Qeyri- dəqiq formullarla və ziddiyyətlərlə dolu bu qanun KİV üzərində gələcək nəzarətə və senzuranın leqallaşdırılmasına yönəlib”,\n– “Sərhədsiz reportyorlar”ın Şərqi Avropa və Mərkəzi Asiyada bölməsinin rəhbəri Janna Kavelye bildirib.\n“Sərhədsiz reportyorlar” təşkilatı Azərbaycan hökumətini və parlamentini Konstitusiyaya və Avropa İnsan Hüquqları Konvensiyasına uyğun olaraq bu qanuna tamamilə yenidən baxmağa çağırır”,\n– bəyanatda qeyd olunur.\n← Azərbaycan beş erməni hərbçini azad edib\nAzərbaycanda əmək pensiyası artırılıb →\nAzərbaycanda hamamlar yenidən fəaliyyət göstərəcəklər\nDekabr 11, 2021 admin\t0\nRektor BDU bufetindəki qiymətlərdən danışdı – VİDEO\nNoyabr 24, 2021 admin\t0